Izvor: Vesti-online.com, 29.Avg.2018, 14:13 (ažurirano 02.Apr.2020.)\n- Izmenama i dopunama Pravilnika o kvalitetu žita, mlinskih i pekarskih proizvoda i testenina, uvedene su nudle kao nova >> Pročitaj celu vest na sajtu Vesti-online.com << kategorija proizvoda, a carinske stope za palmino ulje i mešavine začina smanjene su za čak oko 70 odsto za proizvođače nudli - istakla je Saška Biorčević, savetnik u Udruženju za prehrambenu industriju PKS.\n- Zahvalni smo Udruženju za prehrambenu industriju jer su razumeli potrebe proizvođača i investitora koji su izabrali Srbiju kao mesto za ulaganje i razvoj poslovanja. Naša roba sada je više prisutna na tržištu EU, ravnopravno može cenovno da odgovori konkurenciji, ostvari veću prodaju i vrati devize u zemlju. Smatramo da je Komora stub razvoja privrede i podrške privrednim subjektima, koja na pravi način prezentuje sve povoljnosti i benefite ulaganja u našu zemlju - zaključio je Panić.\nKompanija IndoAdriaticIndustry iz Inđije, bavi se proizvodnjom i distribucijom instant nudli INDOMIE brenda iz Indonezije, a u Srbiji posluje osam godina.\nOsim što fabrika snabdeva domaće tržište, proizvode izvozi na tržišta Hrvatske, Bosne, Makedonije, Slovenije, Crne Gore, Bugarske, Rumunije i Albanije.\nUvođenjem nudli kao nove kategorije proizvoda u Pravilnik o kvalitetu žita, mlinskih i pekarskih proizvoda i testenina, kao i značajnim smanjenjem carinskih stopa za palmino ulje i začine, usvojene su tri inicijative Privredne komore Srbije i proizvođača nudli, što će povećati proizvodnju, unaprediti...


KPI su ključni indikatori uspešnosti (ili neuspešnosti) poslovanje preduzeća. KPI treba da budu vezani za strateške ciljeve kompanije, ali i da predstavljaju pokazatelje, koji se koriste u poslovanju kako bi se planirali i pratili rezultati, koji se realiziju.\nNa taj način oni služe za merenje uspešnosti preduzeća ili jednog dela preduzeća (poslovne funkcije kao profit centra ili cost centar, pojedinačne aktivnost ili pojedinačnog učinka zaposlenog). Uspeh preduzeća zavisi koliko su dobro postavljeni KPI i u kojoj meri je svakodnevno poslovanje u skladu sa operativnim KPI proisteklim iz strateškog opredeljenja i strateških KPI. Tako da KPI mogu biti:\nUpravljanje promenama – postulat poslovanja budućnosti


Istorija: Opel Manta - Lako do kola\nIstorija: Opel Manta\nManta je Opelov model koji je, verovatno, bio jedan od najzanimljivijih u istoriji ovog nemačkog proizvođača vozila.\nIako je Manta delila istu platformu sa Askonom, ovaj automobil je bio namenjen totalno drugoj ciljnoj grupi. Dinamični sportski kupe je bio totalna suprotnost porodičnoj Askoni i na tržištu se pozicionirao kao vozilo između klasičnog kupea i sportske limuzine.\nU dve serije,Manta A i Manta B, proizvodio se od 1970. do 1988. godine.\nPrvu Mantu je pokretao motor zapremine 1.2 l od 60 konjskih snaga i bio je to prvi Opel sa elektronskim ubrizgavanjem. Ubrzo dolazi do novih modifikacija, pa se 1973. godine pojavljuje Manta GT/E sa motorom zapremine 1.9 litara i Bosch L jetronic-om sa 105 konjskih snaga. Elektronsko ubrizgavanje je bilo veoma važna modifikacija koja je GT/E verziji davala 15 konjskih snaga više u odnosu na običan 1.9 litarski S motor.\nPoslednja verzija Mante A, Black Magic, izašla je sa traka 1975. godine, a ukupno je, za 5 godina, proizvedeno 498.553 primeraka.\nManta B se ubrzo pojavila kao naslednik i mehanički se zasnivala na restilizovanoj Askoni, iako je ukupni dizajn bio pod uticajem modela Chevrolet Monza iz 1975-te godine. Nova serija je bila još “sportskija” od prethodne i proizvodila se isključivo sa dvoje vrata. Manta B za evropsko tržište je bila vrlo slična britanskom ekvivalentu Askone - modelu Cavalier Mk1.\nDo 1981. godine Vauxhall modeli su se prodavali uporedo sa Opelovim u 11 evropskih zemalja, što je rezultiralo time da Vauxhall Cavalier Mk1 postane direktan konkurent modelu Ascona B na tim tržištima.\nProizvodnja Mante je nastavljena i kada su Ascona B i njen ekvivalent Cavalier Mk1 zamenjeni modelom sa pogonom na prednjim točkovima – Ascona C.\nVauxhall Cavalier Mk1 je totalno povučen iz prozvodnje 1981. godine, a već 1982. godine u Mantu B je počeo da se ugrađuje 1.8 litarski motor koji je pokretao čitavu plejadu Opelovih modela, a preuzet je iz Ascone C. Uz ovaj agregat, vožnja Opela Manta B je bila pravo uživanje, međutim, potrošnja je bila oko 14l bezolovnog benzina na 100 km. Ovaj motor je bio vrlo popularan i u Opelove modele se ugrađivao 5 godina ( od 1982. do 1987. ) Proizvodnja modela sa motorima 2.0S je konačno prekinuta 1984. godine, tako da je ,od motora veće kubikaže, na kontinentu dostupan bio samo GSI odnosno GT/E u Velikoj Britaniji.\n1986. Opel izbacuje poslednju Mantu sa oznakom Exclusive ( u Velikoj Britaniji se ovaj model pojavljuje 1987. godine), sa najboljom opremom koja je u tom trenutku bila u ponudi u svim Opelovim modelima. Zadnja serije je imala poznata Recaro sedišta sa čuvenom crvenom trakom, a enterijer je bio sav u sivoj koži.\nProizvodnja Mante B konačno prestaje 1988. godine, mada je model bio u prodaji i tokom cele 1989-te, sve dok se nije pojavio naslednik - Opel Calibra, poznat i kao Vauxhall Calibra u Velikoj Britaniji.\nDanas se ovaj automobil vrlo teško može naći u dobrom stanju i sa originalnim delovima, pa mu je, samim tim, i vrednost višestruko porasla. I pored svega toga, Manta B je i sada veoma popularna, prevashodno zbog svog dobrog izgleda i relativno lakog održavanja.


17-04-2021 18:32 Svet Region\nPitanje opstanka crnogorske vlade je "pitanje od milion dolara" i čini se da se i dalje ne zna ništa o ostanku Vladimira Leposavića na mestu ministra pravde, ocenio je novinar RTS-a Stevan Kostić, koji je nedavno u Podgorici razgovarao sa premijerom Zdravkom Krivokapićem, ali i ministrom Leposavićem. Dodao je da je stekao utisak da su ljudi u Crnoj Gori zbunjeni pošto su očekivali promene, ali i da smatraju da još jedna turistička sezona ne može da prođe bez turista.\nNovinar RTS-a Stevan Kostić je ocenio da je pitanje opstanka crnogorske vlade "pitanje od milion dolara" i da je tokom razgovora sa premijerom Zdravkom Krivokapićem i ministrom pravde Vladimirom Leposavićem pokušao da sazna epilog, ali da mu se čini da se i dalje ne zna ništa.\nVladimir Leposavić je na sednici crnogorske skupštine 26. marta izneo lični stav o stradanju civila u Srebrenici koji je pokrenuo sve reakcije i zbog čega je proglašen za "čoveka koji negira genocid u Srebrenici". Leposavić je u intervjuu za RTS objasnio svoj stav.\n"Zdravko Krivokapić je pokrenuo proces za njegovu smenu. Tu smenu mora da izglasa skupština. Dolazimo do toga što je politički trenutno najveća kriza vlade Crne Gore od izbora 4. decembra, zato što je Demokratski front rekao da neće glasati za smenu. Demokrate, kao drugi koalicioni partner, rekli su da osuđuju izjavu Leposavića, ali će glasati samo ukoliko postoji dogovor u okviru vladajuće koalicije", naveo je Stevan Kostić tokom gostovanja u Jutarnjem programu.\nDodao je da su neke manje opozicione stranke rekle da će glasati za razrešenje, a sinoć su predstavnici DPS-a naglasili za RTCG da će i oni glasati za smenu Leposavića.\n"Drugim rečima, vlada, odnosno Zdravko Krivokapić, u političkom smislu je stavljen pred svršen čin da traži glasove DPS-a, što bi moglo da bude veoma nepopularno po njega, eufemistički rečeno, možda čak i neki vid političkog samoubistva. Da li će se to desiti – ne znamo. Ni jedan, ni drugi ne odustaju od svoje odluke", istakao je Kostić.\nNapomenuo je da bi moglo da se desi da razmatranje razrešenja Leposavića ne dođe toliko brzo na dnevni red parlamenta u Podgorici.\nKako je Stevan Kostić naveo, lideri stranaka koje se nalaze u vladajućoj koaliciji istakli su da je ključ u dogovoru Leposavića i Krivokapića, kao i da tekovine 30. avgusta, kada je smenjen režim DPS-a, ne smeju da budu dovedene u pitanje.\nLJudi u Crnoj Gori su zbunjeni\nDodao je da je njegov utisak da su ljudi u Crnoj Gori zbunjeni, pošto su od nove vlasti očekivali promene i da su postali apatični i nezadovoljni i počeli su da zauzimaju strane.\n"Sad se poslednjih dana pominje da bi trebalo da se usvoji set tužilačkih zakona, odobrila ih je Venecijanska komisija, koji bi eventualno trebalo da dovede do smene nekih u tužilaštvu i koji bi možda mogao ovu smenu da u nekom trenutku stavi u drugi plan, iako ona ostaje top politička tema, bez dileme", istakao je Stevan Kostić.\nNaglasio je da je, s druge strane, u Herceg Novom uvek bilo drugačije raspoloženje u političkom smislu.\n"Ja mislim, poslednjih 20 godina, ako se izuzmu tri godine od 2014. do 2017, DPS nije na vlasti u Herceg Novom. U vreme najveće snage DPS-a na republičkom nivou, tamo je opozicija na vlasti", kazao je novinar RTS-a.\nDodao je da je Herceg Novi sada zanimljiv zbog lokalnih izbora koji predstoje u toj opštini.\n"To su prvi lokalni izbori nakon Nikšića. Međutim, za razliku od Nikšića, koji je mogao donekle, ako se izuzmu manjine, da se predstavi kao Crna Gora u malom i da se eventualno, ta slika preslikava na Crnu Goru, mislim da je Herceg Novi, čini mi se, malo izvesniji, da će tu dosadašnja vlast koju čine Demokrate, Demokratski front i koji su onako u dosta dobroj slozi, za razliku od drugih delova Crne Gore", naveo je Kostić.\nNapomenuo je da se u jednom delu javnosti govori o tome da se za odluke u Nikšiću čekaju izbori u Herceg Novom.\nU Herceg Novom je nedavno obnovljena kuća Ive Andrića\nKostić je najavio da ćemo u okviru emisije Oko magazin imati priliku da gledamo njegovu reportažu iz Herceg Novog, u kojem je nedavno obnovljena kuća Ive Andrića u tom gradu.\n"Mi ćemo tu imati neku vrstu kulturnog turizma. U NJegoševoj ulici se nalazi pre dve godine obnovljena i škola u koju je išao NJegoš, a Andrić je pisao i o NJegošu dosta, pa ćemo pokušati da povežemo te dve ličnosti i da pitamo i predsednika Opštine šta očekuje od turističke sezone i da li je ovo najbolja kulturna ponuda ljudima iz Beograda, jer on kaže da su Beograđani uvek smatrali Herceg Novi – Beogradom na moru", istakao je Stevan Kostić.\nKada je reč o epidemijskoj situaciji, Kostić je naveo da je, dok su oni bili u Crnoj Gori, na snazi bio policijski čas od 22 sata, da su bašte kafića radile, dok tržni centri nisu radili.\n"Oni čekaju vakcinu. Trebalo bi kontingent do kraja godine da stigne, ako sam dobro razumeo 100.000 kineskih vakcina i oni očekuju da će onda da krene proces masovne vakcinacije i pošto Crna Gora nije velika, dobar deo ljudi je i bio zaražen, tako da je verovatno stekao neku vrstu kolektivnog imuniteta", naveo je Kostić.\nDodao je da ljudi u Crnoj Gori smatraju da još jednu turističku sezonu ne mogu da izdrže bez turista i da se to uopšte ne dovodi u pitanje.\nNa koji način će se razići RS i FBiH, saznajte OVDE.


Pogibija pripadnika Hamasa, protesti manje nasilni\nOsvježeno 9. decembar/prosinac, 2017.\nPripadnici Hamasa ubijeni u napadu Izraela\nZvaničnici iz Gaze saopštili su u subotu da su dvojica pripadnika Hamasa ubijena u izreaelskom zračnom udaru nakon raketnog napada na Izrael, javile su agencije.\nTurski predsjednik Recep Tayyip Erdogan (Redžep Tajip Erdoan) i francuski predsjednik Emmanuel Macron (Emanuel Makron) sarađivat će kako bi ubijedili Sjedinjene Države da ponovo razmotre odluku o priznanju Jerusalema kao izraelske prijestolnice, izjavio je u subotu izvor iz kancelarije turskog predsjednika.\nIsti izvor navodi da su se dvojica lidera tokom telefonskog razgovora saglasila da ovaj potez izaziva zabrinutost u regionu i da će Turska i Francuska zajednički pokušati uticati na promjenu američke odluke.\nPrema riječima izvora, Erdogan je o ovom pitanju telefonom razgovarao sa predsjednicima Kazahstana, Libana i Azerbejdžana. On je sredinom sedmice zatražio održavanje vanrednog sastanka Organizacije islamske saradnje u Turskoj naredne sedmice.\nU subotu ujutro izraelska vojska je navela da je napala Hamasove mete u odgovoru na raketnu vatru dan ranije, uključujući i jednu koja je pala na grad Sderot ne izazivajući žrtve ili veće štete.\nVojska tvrdi da je napala vojna skladišta i lokacije za proizvodnju oružja. Hamas navodi da je izvukao tijela dvojice ljudi.\nIzrael smatra Hamas odgovornim za svu raketnu vatru koja dolazi iz pravca Gaze, koja je sjedište drugih oružanih grupa.\nDanašnji protesti Palestinaca bili su manje nasilni nego u prethodna dva dana.\nOko 60 mladih palestinskih demonstranata bacalo je kamenje na izraelske vojnike duž granice Gaze i Izraela, a Ministarstvo zdravlja je saopštilo da je u nemirima ranjeno desetoro Palestinaca.\nNa Zapadnoj obali Palestinci su zapalili automobilske gume, te bacali kamenje i zapaljive bombe na izraelske trupe koje su uzvratile bacanjem suzavca. Izraelska vojska je navela da je jedan demonstrant uhapšen.\nNa istoku Jerusalema je oko 60 demonstranata protestovalo u blizini Starog grada u kojem su paravojna granična policija i policajci na konjima pokušavali rastjerati demonstrante koristeći suzavac. Šestoro demonstranata je uhapšeno, a dvojica policajaca su povrijeđena.\nOvi sukobi Palestinaca i Izraela su posljedica objave američkog predsjednika Donalda Trumpa (Tramp) da prizna Jerusalem kao izraelsku prijestolnicu.\nPalestinci su se u petak sukobili s izraelskim vojnicima u desecima žarišnih tačaka na Zapadnoj obali i duž granice s pojasom Gaze, gdje su dvojica Palestinaca ubijena, prenosi Associated Press (AP).\nObjava američkog predsjednika Donalda Trumpa o priznanju Jerusalema kao prijestolnice Izraela izazvala je i uznemirenost širom svijeta, pa i kod saveznika Sjedinjenih Država na Zapadu.\nUjedinjene nacije (UN), Francuska, Italija, Njemačka, Velika Britanija i Švedska takođe su pozvale SAD da iznesu detalje prijedloga o rješenju izraelsko-palestinske krize.


Međunarodni donatori obećali su u nedelju na donatorskoj konferenciji o Libanu 253 miliona evra za hitnu humanitarnu pomoć toj zemlji posle razorne eksplozije u Bejrutu, saopštila je kancelarija francuskog predsednika Emanuela Makrona koji je bio organizator virtuelnog skupa.\nFrancuska će uputiti 30 miliona evra, kao i Evropska komisija. Donatori su obećali da će pružiti hitnu pomoć pre svega za lekove i bolnice, škole, hranu i kuće.\nNasilni protesti u Bejrutu nakon eksplozije\nPredsednik Kipra Nikos Anastasijadis rekao je da je spreman da stavi morski prostor i aerodrom te zemlje na raspolaganje međunarodnoj zajednici za prenošenje humanitarne pomoći ili bilo koju drugu pomoć u susedni Liban. On je naveo da će Kipar poslati još 40 tona sanitetskog materijala, generatora, odeće i konzervirane hrane u Liban, pored pet već otpremljenih tona.\nŠpanska vlada kaže da će poslati hitnu pomoć u Liban, uključujući lekove i sanitetski materijal. Španski premijer Pedro Sančez rekao je da će Libanu "biti potrebna velika podrška da se nosi sa štetom", prenosi AP.\nBrod će pomoći u proceni štete od eksplozije koju je izazvalo na hiljade tona amonijum nitrata, raznevši luku i opustošivši veći deo Bejruta.


22. sednica Komiteta za komunikacije i publikacije (EA CPC) | ATS\nDvadeset druga sednica Komiteta za komunikacije i publikacije (CPC) Evropske organizacije za akreditaciju (EA) održana je u periodu od 10. do 11. oktobra 2012. godine u Parizu, Francuska, u organizaciji Francuskog akreditacionog tela (COFRAC).\nSednicu je otvorio Daniel Pierre, direktor COFRAC-a i potpredsedavajući EA, koji je učesnicima poželeo uspešan sastanak.\nPredstavljajući najvažnije vesti iz proteklog perioda, predsedavajući CPC komiteta, Vagn Andersen, je obavestio članove CPC komiteta da će na sednici Generalne skupštine EA, koja će se održati u novembru, biti izabran novi predsedavajući EA. Takođe će biti izabrani predsedavajući MAC i HHC komiteta, kao i generalni sekretar EA.\nIzveštaj o primeni Uredbe EZ br. 765/2008 (Regulation (EC) 765/2008) je predstavljen na sastanku SOGS-a održanom 11. oktobra u Briselu. Glavna preporuka Evropske komisije (EK) odnosila se na činjenicu da je potrebno unaprediti sistem kolegijalnog ocenjivanja budući da su ILAC i IAF utvrdili jednu neusaglašenost tokom ocenjivanja EA zbog nedostatka dokumentovanog programa za promociju globalnih sporazuma koji se potpisuju u okviru ILAC-a i IAF-a. Stoga se došlo do zaključka da je potrebno da EA izradi takav jedan program prilikom čega će se oslanjati na iskustvo iz drugih regiona.\nVodič najbolje prakse (Best Practice Guide) omogućava nacionalnim akreditacionim telima (NAT) da imaju što bolju saradnju sa državnim organima i iz tog razloga je pomenuti vodič bio razmatran i na godišnjem sastanku ILAC-a i IAF-a koji je u oktobru održan u Rio de Ženeiru, Brazil.\nRevizija dokumenta EA-3/01: Uslovi za korišćenje simbola akreditacije i pozivanje na status potpisnika MLA sporazuma (EA-3/01: Conditions for Use of Accreditation Symbols and Reference to MLA Signatory Status) imala je za cilj obavezno pozivanje na EA MLA sporazum u sertifikatima o akreditaciji koje NAT izdaju svojim akreditovanim telima za ocenjivanje usaglašenosti (TOU). S druge strane, NAT bi trebalo da imaju proceduru koja omogućava TOU da se u svojim sertifikatima i izveštajima, koje izdaju, pozivaju na EA MLA sporazum u skladu sa obimom za koji je EA MLA sporazum potpisan.\nU brošuri o EA MLA sporazumu, koja ima za cilj promociju ovog sporazuma, navodi se da bi u dokumentu EA-1/06 trebalo jasno definisati i način promocije sporazuma, koje NAT potpisuju sa ILAC-om i IAF-om, a preporuka je i da bi NAT trebalo da promovišu sporazume koje potpisuju sa ILAC-om i IAF-om. Brošura će biti ne samo dostupna na vebsajtu EA, već će biti i prevedena na lokalne jezike država potpisnica ovog sporazuma. Takođe, prvi put je objavljen godišnji izveštaj o EA MLA sporazumu za 2012. godinu u kojem je posebna pažnja usmerena na potrebu za unapređenjem sistema kolegijalnog ocenjivanja i značaja koji isti ima za članice EA.\nStruktura vebsajta EA će takođe biti izmenjena, kao i sekcija namenjena samo članicama EA, a zamišljeno je da će se ova aktivnost sprovesti u dve faze. Tokom prve faze će biti završen novi dizajn vebsajta EA da bi sledeće godine usledio rad na sekciji namenjenoj samo članicama EA, odnosno rad na intranet strukturi. Na ovaj način će Sekretarijat moći lakše da kontroliše vebsajt, unaprediće se struktura vebsajta kako bi se prilagodila potrebama korisnika vebsajta koji će tako moći lakše da pretražuju vebsajt, a sâm izgled vebsajta će biti u skladu sa statusom i ciljevima EA. Započet je i rad na novom dizajnu logoa EA. Takođe će biti potrebno da EA na svom vebsajtu postavi i bilten u kojem bi se nalazile najnovije informacije vezane za rad EA i akreditacionih tela u Evropi.\nTokom sastanka se raspravljalo i o Uredbi br. 600/2012 kojom se objašnjava da će šema akreditacije, koja se zasniva na standardu ISO/IEC 14065, biti obavezna, a pomenuta uredba će stupiti na snagu 1. januara 2013. godine. Ovo podrazumeva da će EA MLA sporazum da uključi i akreditaciju GHG (gasovi staklene bašte) verifikatora i da su NAT u obavezi da uspostave i vode bazu podataka (EA ETS) koja će biti dostupna i drugim NAT, državnim organima, verifikatorima, itd. EA će omogućiti pristup pomenutim bazama podataka kako bi podaci o akreditovanim telima za verifikaciju i zemljama u kojima ta tela za verifikaciju obavljaju svoje aktivnosti bili dostupni javnosti, kao i podaci o obimu akreditacije pomenutih tela za verifikaciju. Potvrđeno je da će ova baza podataka imati dve svrhe i da će biti namenjena dvema različitim ciljnim grupama – biće objavljeno koja NAT mogu da akredituju verifikatore kako bi tela za verifikaciju mogla da uz pomoć ove baze podataka pronađu takve podatke, a takođe će biti objavljeno koja su tela za verifikaciju akreditovana i u kojoj zemlji kako bi nadležni organi mogli da vrše kontrolu. Takođe je dogovoreno da će članovi CPC komiteta definisati preporuke za stvaranje ove baze podataka.\nPrvi bilten EA u elektronskoj formi je objavljen 12. jula 2012. godine i u njemu su predstavljena ključna pitanja o kojima se diskutovalo tokom Generalne skupštine EA u maju. Sledeći bilten će biti pripremljen nakon zasedanja Generalne skupštine EA koja se održava u novembru u Bratislavi.\nČlanovi CPC komiteta su dobili i zadatak da izrade brošuru u kojoj se objašanjava mehanizam rešavanja prigovora i žalbi u okviru EA. Sama procedura je opisana u dokumentu Supplement 3 to EA-1/17, EA Rules of Procedure – EA Procedure for the investigation and resolution of Complaints and Appeals, a podatke navedene u ovoj proceduri je potrebno objaviti i na vebsajtu EA kako bi tržište bilo informisano o ulozi EA i načinu rešavanja prigovora i žalbi uz poseban osvrt na sredstva kojima se ovaj proces sprovodi i vrstama odluka koje EA u tom kontekstu donosi.\nKada je reč o novostima iz ILAC-a i IAF-a, potrebno je da CPC komitet prikupi članke i dostavi ih kako bi isti bili objavljeni u sledećem biltenu IAF-a budući da je jako važno da on sadrži i vesti iz Evrope. Takođe, većina aktivnosti, vezanih za izmenu strukture ILAC-ovog vebsajta, je već realizovana, a same specifikacije su razmatrane na godišnjem sastanku ILAC-a i IAF-a u oktobru u Brazilu.\nDobra saradnja EA sa stručnim organizacijama i zainteresovanim stranama je od izuzetnog značaja pa je stoga potrebno izraditi strategiju za unapređenje saradnje posebno sa zainteresovanim stranama. Biće potrebno da članovi CPC komiteta dostave Sekretarijatu EA podatke o zainteresovanim stranama iz svojih zemalja.\nNa kraju drugog dana sastanka održana je radionica posvećena unapređenju mogućnosti pretraživanja baze akreditovanih TOU na vebsajtu EA (EA Search Facility Workshop) kako bi se povezale ključne reči sa svim aktivnostima akreditovanih TOU. Radionicu je vodila Martine Blum, sekretar EA, koja je prisutne izvestila o trenutnom stanju i budućim aktivnostima u ovoj oblasti.\nU skladu sa novoustanovljenim programom pod nazivom „Umetnost akreditacije“, koji omogućava da na svakom sastanku članovima bude predstavljena aktivnost, odnosno umetničko delo (u raznim umetničkim i komunikacionim formama), Vitaly Bohaievsky, predstavnik Ukrajinskog akreditacionog tela (NAAU), uručio je direktoru COFRAC-a sliku na kojoj je prikazan logo Francuskog akreditacionog tela.\nDaniel Pierre i Vitaly Bohaievsky\nSledeća sednica CPC komiteta biće održana u periodu od 10. do 11. aprila 2013. godine u Bukureštu, Rumunija, a domaćin će biti Rumunsko akreditaciono telo (RENAR).


Iz Crne Gore pravo u karantin? - Sputnjik Srbija\n05:18 16 Januar 2021\nIz Crne Gore pravo u karantin?\n09:51 11.09.2020 Preuzmite kraći link\nKrizni štab za borbu protiv epidemije virusa korona održaće u ponedeljak sednicu na kojoj će raspravljati o eventualnom uvođenju karantina za povratnike iz inostranstva, pre svega iz Crne Gore, gde je poslednjih dana gotovo svaka treća testirana osoba bila pozitivna na virus Kovid-19, pišu beogradski mediji.\nU Crnoj Gori, kako napominju, trenutno boravi 75.000 turista iz Srbije, a zbog trenutne epidemiološke situacije u kojoj u toj zemlji sa 628.000 stanovnika svaki dan oboli oko 200 osoba od korona virusa, moguće je uvođenje karantina.\n„Niko do ovog momenta nije predložio karantin za naše građane koji se vraćaju iz Crne Gore i drugih zemalja u kojima su na letovanju. Kakav stav o karantinu će biti u ponedeljak na sednici kriznog štaba zavisiće od trenutne epidemiološke situacije i u tim zemljama i kod nas“, prenose mediji izjavu epidemiologa Branislava Tiodorovića.\nPozivajući se na izvor Vlade Srbije, navode i da, ukoliko i bude uveden karantin, on neće trajati 15 dana, već pet ili sedam.\nBeogradski mediji ukazuju, takođe, i na mišljenje stručnjaka da u ovom momentu ne treba ići u Crnu Goru, kao i da epidemiološka situacija u Srbiji može da se pogorša dolaskom povratnika sa mora.\nSrpski turisti bi mogli po povratku sa letovanja u karantin\nCrna Gora, karantin, krizni štab, virus korona


Sprema li Vašington novi haos na Balkanu - Sputnjik Srbija\n03:23 23 April 2021\n08:00 31.10.2015 (osveženo 14:03 22.04.2017) Preuzmite kraći link\nAko se Zapad bude pitao, ili će Dejtonski sporazum biti temeljno izmenjen, ili će biti ukinuta Republika Srpska, ili će izbiti novi rat na Balkanu. Ali Zapad priznaje i da se ne pita samo on, već i Rusija.\nDžejms Lajon bio je šef Međunarodne krizne grupe za Balkan u vreme kada je Balkan bio u žiži interesovanja zapadne međunarodne zajednice; Međunarodnoj kriznoj grupi među višim savetnicima i članovima borda sede i milijarder Džordž Soroš, vodeći američki geostrateg Zbignjev Bžežinski, dva bivša generalna sekretara NATO-a (Havijer Solana i Džordž Robertson), bivši glavni komandant NATO Vesli Klark, nekadašnji nacionalni savetnik za bezbednost SAD Semjuel Berger, predsedavajući Minhenske bezbednosne konferencije Volfgang Išinger, Karl Bilt… A „Forin polisi“ jedan je od uglednijih časopisa koji izlaze na engleskom jeziku.\nPa kada u „Forin polisiju“, pre nekoliko dana, izašavši najedanput iz duboke hibernacije, Džejms Lajon već u naslovu svog teksta upita „Da li se rat sprema da izbije na Balkanu?“, i tekst i nameru koja stoji iza teksta valja pročitati više nego pažljivo. Tim pre što tragova istog razmišljanja ima i na drugim, zvaničnijim mestima…\nLajon piše o Bosni i Hercegovini, a naročito o Republici Srpskoj. Važno podsećanje na kontekst: propala britanska rezolucija o Srebrenici u Savetu bezbednosti Ujedinjenih nacija, koja je imala da Republiku Srpsku proglasi za genocidnu tvorevinu, trebalo je da predstavlja uvod u gašenje Republike Srpske. Usledila je kontra-mera, odluka o održavanju referenduma u Republici Srpskoj o povratku (izvornih dejtonskih) ovlašćenja u pravosuđu, što se pre svega treba shvatiti kao znak da se RS spomenutim namerama da bude ukinuta neće predati bez borbe. Istovremeno, zapadne namere da RS, pod plaštom reformi u BiH, bude obesmišljena i pretvorena u praznu ljušturu lišenu ma kakve državolike sadržine, a BiH u centralizovanu državu u kojoj će presudnu reč imati bošnjački i hrvatski saveznici evroatlantskog Zapada, zasigurno nisu nestale propašću britanske rezolucije.\nOtuda i ne čudi što se najavljenom referendumu Lajon protivi žestoko. „Iako će se referendum ticati samo pravosuđa, njegove destruktivne namere čine ga de fakto deklaracijom nezavisnosti“, navodi, sasvim na tragu poslednjih EU zaključaka o BiH (12. oktobra) u kojima se ocenjuje da bi „održavanje referenduma ugrozilo koheziju, suverenitet i teritorijalni integritet“ BiH.\nUmesto referenduma, EU predlaže „strukturni razgovor o pravosuđu“ kakav je svojevremeno već dogovoren između predsednika RS Milorada Dodika i tadašnje EU šefice diplomatije Ketrin Ešton. Lajon, međutim, ovakvu EU politiku „udovoljavanja“ Dodiku naziva „dokazano pogrešnom" i, manirom neoliberalnih jastrebova koji već barem deceniju i po definišu američku spoljnu politiku, od Sjedinjenih Država zahteva da „preskoče" (override) EU po pitanju BiH i svojim „energičnim i robusnim angažovanjem spreče predstojeći kolaps Bosne“.\nZašto? Ovde je zapravo čitava suština: da u nastali „vakuum“ ne bi „uskočila Rusija“, koja „kroz sve ove provokacije podržava Republiku Srpsku… Podržavajući Dodika, Putin je u stanju da proizvede ozbiljne probleme za Zapad“, piše Lajon, ističući kao najvažniji među ovim problemima „klimu nestabilnosti koja sprečava EU, SAD i NATO da zadobiju smisleno uporište“ na ovom prostoru.\nPodsećamo, i Dejmon Vilson iz veoma uticajnog vašingtonskog tink-tenka Atlantski savet još u jesen prošle godine pozvao je, poput Lajona, na istovetnu akciju i iz istovetnog razloga; na pojačani transatlantski fokus na Balkan, kako Balkan ne bi skliznuo Vladimiru Putinu i Rusiji u ruke umesto da čitav ostane pod američkim uticajem („Putinov balkanski gambit“). Ovo jeste preovlađujući način mišljenja u krugovima u kojima se u Vašingtonu formira američka spoljna politika.\nOtuda je naročito alarmantan spisak sugestija i pretnji Džejmsa Lajona. SAD treba da imenuju specijalnog izaslanika za Balkan koji će, u ime čitavog Zapada, „ponovo razmotriti Dejtonski sporazum s idejom da ga ponovo napiše u potpunosti“. Tu je i druga mogućnost. „Međunarodna zajednica“ — ako Dodik ostane pri referendumu u kome ga, kako piše Lajon, podržava Rusija — „treba da ukine Republiku Srpsku, što bi, iako ekstremno, bilo moguće upotrebom administrativnih i finansijskih sredstava“. I treća varijanta, treća pretnja koja novo svetlo baca i na vesti o američkom naoružavanju hrvatske vojske: „Bošnjaci i Hrvati poveli su rat 1992. kako bi Bosnu očuvali na okupu, i nema znakova da bi Republiku Srpsku danas pustili da ode bez borbe. Ako izbije nasilje, osetiće se na čitavom Balkanu. Moglo bi da se prelije na Kosovo, u južnu Srbiju, Makedoniju, u region Sandžaka u Srbiji u kome su muslimani većina…“\nSve u svemu, zaključuje Lajon, „Vašington mora da odluči sada, a ne kasnije, da li će delovati proaktivnije kako bi održao Bosnu i Hercegovinu na okupu a Balkan stabilnim — ili će prepustiti Moskvi da uspostavi pravila“.\nDa li je, zaista, Vašington spreman na izazivanje novog haosa na Balkanu kako bi na njemu održao sopstveni uticaj, ili makar sprečio uspostavljanje ruskog? Kako će Evropska unija u tom slučaju odreagovati, pošto joj bilo kakva kriza na ovom području, usred svih kriza koje je potresaju, nimalo nije potrebna? Da li će takav, eventualni, pokušaj SAD da zapale Balkan gurnuti Srbiju još bliže Rusiji, u potrazi za zaštitom? Ili će pod američkim pritiskom da pokleknu i Srbija i Srpska? S tim što — ako su Amerikanci u pravu — i Srbija i Srpska iza sebe sada imaju moćnog saveznika. I bilo bi tako zanimljivo čuti o čemu su, u četiri oka, u Moskvi razgovarali Aleksandar Vučić i Vladimir Putin, a razgovarali su, kako je zvanično navedeno, i o situaciji na Balkanu…\nDejtonski sporazum, Međunarodna krizna grupa, Džejms Lajon, Milorad Dodik, Vladimir Putin, Aleksandar Vučić, Republika Srpska, Bosna i Hercegovina, Kosovo i Metohija, Srbija


RTS :: Marković: Tužna nemoć međunarodne zajednice\nPolitika Marković: Tužna nemoć međunarodne zajednice\nutorak, 23. jul 2019, 07:07 -> 08:02\nIstoričar Predrag Marković rekao je za RTS da bi ga začudilo da ima živih svedoka "koje Haradinajevi mirotvorci nisu pobili". S obzirom da je on već puštan iz Haga može se desiti nešto potpuno paradoksalno - da se Ramuš Haradinaj vrati kao junak, kaže istoričar.\nObeležava se 20 godina od ubistva srpskih žetelaca u Starom Grackom na KiM, a na današnji dan Ramuš Haradinaj odlazi u Hag.\nGostujući u Jutarnjem programu RTS-a, Predrag Marković kaže da oba događaja pokazuju tužnu nemoć i nešto gore na strani međunarodne zajednice.\n"Koliko znam ubice žetelaca nisu pronađene, šta bi uradili Srbi da je neko ubio 14 albanskih žetelaca u Preševu", kaže Marković.\n"Za braću Bitići Amerika nas gnjavi, oni su došli da se bore protiv Srbije, nisu stradali kao borci ali pokazuju tu neprincipijelnost u sprovođenju pravde. Životi žetelaca među kojima je bilo i dece ne vrede ništa, a životi tri borca za kosovsku nezavisnost su prioritet američke administracije", rekao je Marković.\nKaže da ga je začudilo da ima živih svedoka "koje Haradinajevi mirotvorci nisu pobili".\nS obzirom da je on već puštan iz Haga može se desiti nešto potpuno paradoksalno - da se vrati kao junak, kaže istoričar.\nPrema njegovim rečima, ako se vrati kao junak to će mu podići popularnost na predstojećim izborima na KiM.\nGovoreći o novom ruskom ambasadoru Aleksandru Bocan Harčenku, Marković kaže da je on provereni prijatelj Srba, a ovo postavljenje je jedan znak posebne naklonosti koji Rusija pokazuje prema Srbima.\nPredsednik Srbije je pozvan kao poseban gost na narednu proslavu Dana pobede.\n"Sada Rusi ističu ogromnu ulogu u zajedničkoj borbi protiv antifašizma", kaže on i dodaje da Rusija pamte naše savezništvo.\n"Naša mađarska manjina je izuzetno lojalna državi"\nU poseti Srbiji boravio je mađarski predsednik Janoš Ader. Srbija i Mađarska nalaze se u periodu dobrih odnosa, a Mađarska nas podržava na putu ka EU.\nIstoričar Predrag Marković je rekao da je to jedan od frontova koji smo stabilizovali.\n"Naša mađarska manjina je izuzetno lojalna državi. Simbolički je važna činjenica da je glavna osoba u obaranju nevidljivog aviona bio Mađar a po opredeljenju srpski patriota - taj događaj pokazuje dobre odnose naše države sa Mađarskom", rekao je Marković.\nSama činjenica da predsednik Mađarske otvara spomenik pokazuje koliko je njima stalo do tih odnosa, smatra istoričar.\n"Sibinjanin Janko je poslednji veliki pobednik nad Turcima. Neobično veliki junak da su ga svojatali razni narodi pa smo mi pričali da je on sin cara Dušana", kaže Marković.\nPodsetio je da je od Husita "preuzeo" tehniku da se suprotstavi turskim trupama korišćenjem zaprežnih kola. Borba za Beograd je bila toliko dramatična da se pričalo da su strele pogađali ptice u letu, kaže istoričar.\nPrva velika hrišćanska pobeda posle pada Carigrada je Beograd, zato je papa naredio da zvone zvona u crkvama u podne širom Evrope, kaže Marković.\n(utorak, 23. jul 2019, 12:16) - Ivan [neregistrovani]\nAmerikanci će zapeti i za jednog svog građanina, a to što mi ne zapinjemo ni za 14 je naša sramota i niko nam nine kriv za to!\n(utorak, 23. jul 2019, 09:18) - anonymous [neregistrovani]\nPa to je tačno to šta ima da se desi. I oni i ostali. Gospode, pa nije ta maskarada od juče pa da neznamo kako funkconiše.\n(utorak, 23. jul 2019, 09:12) - anonymous [neregistrovani]\nNije nemoc ...\nNego kombinacija nezainteresovanosti I namernog odrzavanja "polu-ratnog" stanja zbog sopstvenih interesa.\nAko hoce, oni ce to da srede u toku dana ...\n(utorak, 23. jul 2019, 08:28) - anonymous [neregistrovani]\nNego katastrofalno skandalozna nemoc i nezainteresovanost


MSFI 15 – Prihodi od ugovora sa kupcima - TPA Serbia\nMSFI 15 – Prihodi od ugovora sa kupcima\nPrivredna društva koja primenjuju Međunarodne računovodstvene standarde i Međunarodne standarde finansijskog izveštavanja (u daljem tekstu „MRS/MSFI), u mogućnosti su da od 01. januara 2018. godine implementiraju MSFI 15 – Prihodi od ugovora sa kupcima. Ovaj standard smatra se najsveobuhvatnijim standardom donetim u poslednjih pet godina, a njegova primena ogleda se kroz značajan uticaj ne samo na finansijsko izveštavanje, već i na procese i informacione sisteme koji bi trebalo da obezbede zahtevane informacije kako bi se omogućio odgovarajući računovodstveni tretman.\nOsnovni princip na kome se zasniva MSFI 15 jeste da se priznavanje prihoda vrši na način koji odražava prenos obećanih dobara ili usluga kupcima u vrednosti koja odgovara naknadi koju društvo očekuje da ostvari u zamenu za ta dobra ili usluge. Drugim rečima, prihod se utvrđuje i priznaje po modelu koji podrazumeva spovođenje sledećih pet koraka:\nPrimena MSFI 15 imaće značajan efekat na finansijsko izveštavanje određenih vrsta privrednih društava, dok će kod nekih iziskivati samo minimalna prilagođavanja.\nPrivredne grane kod kojih će efekti na finansijsko izveštavanje, usled primene MSFI 15, biti najveći su:


Vlada Kosova je saopštila da razmatra eventualne dalje korake oko trinaest kosovskih Srba, koji su se našli na crnoj listi Sjedinjenih Američkih Država.\nPremijer Kosova Aljbin (Albin) Kurti rekao je novinarima u četvrtak, nakon jednog dnevnog događaja u Prištini, da pravosudne institucije moraju da reaguju na osnovu odluke SAD.\n“Pravosudni sistem (treba) pomno da prati sve odluke Sjedinjenih Američkih Država koje imaju dovoljno informacija, kako ne bi imali samo sankcije SAD-a, već da budu sankcionisani, istraženi, suđeni i osuđeni i ovde“, rekao je Kurti.\nAmeričko ministarstvo finansija je 8. decembra saopštilo da je na listu sankcija stavilo potpredsednika Srpske liste, vodeće srpske partije na Kosovu, Milana Radoičića, biznismena sa severa Kosova Zvonka Veselinovića, njegovog brata Žarka i još deset sa njima povezanih osoba.\nBraća Veselinović, Milan Radoičić, Željko Bojić i Marko Rosić označeni su da pripadaju koruptivnim mrežama povezanim sa međunarodnim organizovanim kriminalom.\nU saopštenju se navodi se da je Zvonko Veselinović lider organizovane kriminalne grupe, i da je jedna od najozloglašenijih koruptivnih figura na Kosovu. Dodaje se da je njegova kriminalna grupa umešana u šemu podmićivanja velikog spektra, zajedno sa kosovskim i srpskim bezbednosnim zvaničnicima koji joj olakšavaju nelegalnu trgovinu robom, novcem narkoticima i oružjem između Kosova i Srbije.\nNa crnoj listi SAD se našao i Radule Stević sa severa Kosova, čija je firma „RAD“, registrovana na dve različite adrese, od avgusta 2018. do septembra 2021. godine, dobila ukupno 61 tender u vrednosti od 5,6 miliona evra. Radi se o projektima koji su finansirani iz budžeta Vlade Kosova.\nLjiburn Aljiu (Liburn Aliu), ministar za infrastrukturu Kosova, je na konferenciji za novinare 9. decembra spomenuo činjenicu da je Stevićeva firma pobedila na tenderu ministarstva na čijem je čelu.\n„Mi se bavimo ovim pitanjem. Nikada nije bio na crnoj listi. Dakle, pravno, ne dozvoliti ovoj kompaniji da učestvuje na tenderu, nije bilo moguće“, istakao je Aljiu.\nOn je dodao da se sada razmatraju sve pravne mogućnosti da se firma “RAD” stavi na crnu listu.\nDa li je moguće sankcionisati firme?\nKosovske institucije, uključujući i one koje se odnose na javne nabavke, nemaju mogućnost da uvode sankcije firmama ili pojedincima, ukoliko nemaju dokaz das u povezani sa korupcijom.\nTrenutno je na Kosovu zakonski moguće da telo za razmatranje nabavki, koje je poznato kao Sud za tendere, sankcioniše neku firmu.\nOvo u izjavi za Radio Slobodna Evropa (RSE) kaže Ćemajlj Marmulaku (Qemajl Marmullaku) sa Kosovskog instituta za pravdu. Objašnjava da je za dalje korake u vezi sankcionisanja neke firme, koja se našla na crnoj listi SAD neophodna konačna odluka suda koja potvrđuje da se radi o krivičnom delu.\nOn ocenjuje da se mora napraviti javna distanca između političara i institucionalnih funkcionera i grupe ljudi koji su sankcionisani.\n„Na primer, političke partije mogu ili bi trebale da se distanciraju od takvih osoba koje bi potencijalno mogle biti bliske političkim partijama“, rekao je on.\nU ovom trenutku, zakonske mogućnosti omogućavaju da se neka firma sankcioniše od strane tela za razmatranje nabavki, koje je poznato kao Sud za tendere.\nPrema poslovniku ove institucije, preduzetnik može biti stavljen na crnu listu ili da bude „diskvalifikovan“ nakon žalbe kupca i nakon što se utvrdi da je preduzetnik dostavio lažne podatke ili falsifikovana dokumenta.\nOvo telo u odgovoru za Radio Slobodna Evropa objašnjava da ekonomski operator, ukoliko se stavi na crnu listu, nema prava da učestvuje u aktivnostima javne nabavke na određeno vreme, odnosno onoliko dugo koliko se navodi u odluci.\nTrenutno je samo jedna firma iz Štimlja na kosovskoj crnoj listi.\nProtiv 13 kosovskih Srba kojim su SAD uvele sankcije zbog korupcije i međunarodnog organizovanog kriminala, protiv njih se na Kosovu ne vodi nikakav postupak (Radoičić, drugi desno, sa prestavnicima Srba sa Kosova kod predsednika Srbije u februaru 2019.)\n‘Tužilaštvo treba da pokrene istragu protiv sankcionisanih’\nIako su SAD uvele sankcije protiv 13 kosovskih Srba zbog korupcije i međunarodnog organizovanog kriminala, protiv njih se na Kosovu ne vodi nikakav postupak, odnosno niko od njih nije osuđen za neko krivično delo, niti je protiv njih podignuta neka optužnica koja ih povezuje sa delima koje pominju SAD.\nReze Hodža (Rreze Hoxha) iz Grupe za pravno-političke studije smatra da su ove sankcije SAD poziv Tužilaštvu da pokrene istragu.\n„Ovaj slučaj je promašaj naše države, kako nismo uspeli da procesuiramo organizovani kriminal na tom nivou. Ovo je ključni trenutak da pokažemo ozbiljnost i preduzmemo konkretne akcije protiv ovih kriminalnih grupa", navodi ona.\nHodža smatra i da bi tužilaštvo, pored pokretanja istrage, trebalo da zapleni i imovinu pomenutih osoba do okončanja sudskog procesa.\nSAD su ovom odlukom, kaže ona dalje, pozvale Kosovo da se bori protiv kriminalnih grupa i da se ne zaustavi samo na ovim osobama.\n"Poziv se tiče i toga da deo ovih procesa budu i Albanci za koje se smatra da su sarađivali u izvršenju ovih (krivičnih) dela", rekla je ona.\nSankcije grupi kosovskih Srba sa severa su pozdravili zvaničnici Kosova, dok je predsednik Srbije Aleksandar Vučić rekao kako će nadležni organi te zemlje ispitati sve ukoliko postoje "neke ozbiljne optužbe".\n"Oni su njih optužili pre svega za ilegalnu trgovinu. Na kraju će ih optužiti što ne poštuju granicu između Kosova i Srbije, ali to je već njihova stvar. Ako postoje neke ozbiljne optužbe, naši državni organi će ih i te kako ispitati", rekao je Vučić.\nInače, Milan Radoičić, jedna od osoba koja se našla na crnoj listi SAD, je potpredsednik Srpske liste, vodeće partije kosovskih Srba, koja formirana 2013. godine uz podršku Beograda i aktuelnog predsednika Srbije Aleksandra Vučića.\nSa druge strane, pravosudnim organima u Srbiji Milan Radoičić je poznat od 2011. godine. Tada je protiv njega i Zvonka Veselinovića podignuta optužnica kojom su obojica bili optuženi za prisvajanje 32 kamiona Hipo Alpe Adria Lizinga.\nOptužnica je podignuta pred Specijalnim sudom u Beogradu, a vremenski se podudarala sa odlukom Beograda da počne dijalog sa Prištinom i pozivom Srbima sa severa Kosova da uklone barikade.\nMilan Radoičić i Zvonko Veselinović se dovode i u vezu sa ubistvom srpskog opozicionog političara sa Kosova, Olivera Ivanovića.


Predsjednik Biden tokom obraćanja Amerikancima iz Bijele kuće, 10. maja 2022.\nPod pritiskom da obuzda visoku inflaciju, predsjednik Joe Biden pokušao je da uvjeri Amerikance da razumije probleme sa kojima se suočavaju, i da Federalne rezerve rade na rješenju pitanja koji predstavlja najveće opterećenje za njegovu administraciju na unutrašnjem planu.\nDok su zbog rasta inflacije potrošačke cijene na godišnjem nivou porasle više od 8 odsto, predsjednik je istakao da je oslobodio naftu iz strateških rezervi i izvršio pritisak na kompanije da rekordne zarade koje su ostvarile tokom pandemije vrate potrošačima u vidu nižih cijena.\n"Znam da porodice širom Amerike pate zbog inflacije", rekao je Biden u obraćanju naciji iz Bijele kuće. "Želim da svaki Amerikanac zna da veoma ozbiljno shvatam inflaciju i da je to moj najveći prioritet na unutrašnjem planu".\nPredsjednik je podsjetio da je do rasta inflacije došlo zbog pandemije COVID 19, zajedno sa problemima u lancu snabdijevanja i zatim, ruskog rata protiv Ukrajine, ali i dodao da je posao Federalnih rezervi da kontrolišu inflaciju. Američka centralna banka je podigla kamatne stope za pola procenta prošle nedelje, i očekuje se da će ih dodatno podići tokom ove godine.\nBiden nije najavio nove političke mjere u govoru koji je održao dan prije objavljivanja novih podataka o maloprodajnim cijenama, za koje se očekuje da će pokazati da je inflacija ostala visoka tokom aprila.\nRepublikanski poreski plan\nBiden je takođe pojačao napad na republikance šest mjeseci prije kongresnih izbora zakazanih za 8. novembar, na kojima se demokrate nadaju da će zadržati kontrolu nad oba doma Kongresa.\n"Republikanski plan je da podignu poreze za porodice iz srednje klase", rekao je.\nBiden i najviši zvaničnici njegove administracije su više puta dok su cijene rasle tokom 2021. izjavljivali da očekuju da inflacija bude samo privremena, ali je ona ipak opstala.\nPotražnja koju je stimulisala vladina potrošnja, i ušteđevina nagomilana tokom pandemije nisu mogli da nadomjeste probleme u lancu snabdijevanja i manjak radne snage - što je dovelo do povećanja inflacije na globalnom nivou.\nTo je stvorilo politički problem za predsjednika kako američki potrošači moraju da plaćaju veće račune u prodavnicama i na benzinskim pumpama, čemu su doprinijele i mjere kojima se blokira uvoz ruske nafte i gasa posle invazije na Ukrajinu, koju Rusija naziva "specijalnom operacijom."\nARHIVA: Benzinska pumpa Šel u Englevudu u Koloradu.\nManje od polovine odrasih Amerikanaca - 44% - povoljno gleda na Bidenov predsjednički učinak i opisuju ekonomiju kao najvažniji problem u zemlji, prema istraživanju koje su prošle nedelje obavili Reuters i Ipsos.\nRepublikanci nastoje da iskoriste ovu situaciju na izborima za Kongres, promovišući mjere koje uključuju manju regulativu za proizvođače nafte i gasa, kao i smanjenje nekih poreza i vladine potrošnje. Međutim, stranka nije usvojila nijedan politički dokument u kojem bi se naveli koraci koje bi preduzeli da smanje inflaciju.\nBiden je proteklih dana pojačao napade na republikance, i kritikovao pokret bivšeg predsjednika Donalda Trumpa "Učinimo Ameriku ponovo velikom" kao ekstreman.\n"Birači znaju da države sa republikanskim administracijama predvode u ekonomskom oporavku i otvaranju novih radnih mjesta, i glasaće za republikance i našu dokazanu agendu u novembru", izjavila je Ema Von, portparolka Republikanskog nacionalnog komiteta.


Političari olako daju obećanja | Mondo Portal\nPolitičari olako daju obećanja 0 Podeli Podeli na facebook Podeli na twitter Podeli na viber Pošalji na mail\n08.12.2010. / 13:56 13:58\nPolitičari olako daju obećanja\nU proteklih godinu dana veb sajt Istinomer analizirao je 700 izjava oko 150 političara i drugih javnih ličnosti. Utvrđeno je da se obećanja veoma lako daju i da postoji njihova hiperprodukcija, izjavila je direktorka projekta Vukosava Crnjanski.\nOna je na konferenciji za novinare, povodom godišnjice postojanja sajta dodala da je cilj projekta i promocija pozitivnih stavova, a ne samo neispunjenih obećanja.\nIzjave političara smo pratili u tri kategorije - prema istinosti, doslednosti i ispunjavanju obećanja, precizirala je Crnjanski.\nPrema njenim rečima, glavni je utisak da su one teško merljive i ocenjive, ali je i činjenica da svi politčari nisu isti.\nGlavni i odgvorni urednik sajta Zvonko Ninkov je izneo podatak da se, prema podacima Istinomera, od četiri obećanja ispuni samo jedno i da su, u proseku, od četiri izjave, samo tri istinite.\nIpak, postoje i odgovorni političari, rekao je Ninkov i precizirao da je jedan od njih gradonačelnik Beograda Dragan Đilas, koji ima više ispunjenih, nego neispunjenih obećanja.\nNinkov je to ilustrovao obećanjem Đilasa da će Grad dotirati isplatu plata trudnicama, što se i dogodilo.\nKao primer za neispunjeno obećanje Đilasa, on je Ninkov je podsetio da to da još nije izabrana firma koja će graditi beogradski metro.\nOn je kao pozitivan primer pomenuo i ministra policije Ivicu Dačića i podsetio da je ispunio obećanje i jedini utvrdio tačan datum stupanja na snagu belog Šengena, iako su sa tim "mnogi licitirali".\nIpak, Dačić je već nekoliko puta najavljivao uvođenje novih registarskih tablica, ali od toga nije bilo ništa, dodao je Ninkov.\nKao izrazito negativan primer, on je pomenuo ministra za infrastrukturu Milutima Mrkonjića, koji "sam sebe zadaje rokove, a od toga uglavnom ne bude ništa".\nU svakom slučaju, ministar ekonomije Mlađan Dinkić je rekorder u obećanjima, s tim što se mora reći da neka i ispuni, rekao je Ninkov.\nOn je pomenuo i primer šefa diplomatije Vuka Jeremića kojeg je ocenio kao "veoma doslednog u stavovima, ali ga je "stvarnost ćesto demantovala".


Film "Zlogonje" na festivalu u Americi - Ženska TV\nFilm „Zlogonje“ na festivalu u Americi\nOd GLAVNI 29/11/2018\n29/11/2018 60 pregleda\nPosle brojnih nagrada na festivalima u zemlji i inostranstvu film mladog reditelja Raška Miljkovića „Zlogonje“ koji je oduševio publiku i kod gledalaca probudio najiskrenije emocije biće premijerno prikazan u Americi, u okviru prestižnog Filmskog festivala „Sundance“. Festival će biti održan u periodu od 24. januara do 3. februara 2019. godine, a „Zlogonje“ će biti predstavljene festivalskoj publici u okviru programa za decu (Kids Sesction). Ovaj deo programa osmišljen je upravo za najmlađe ljubitelje filma.\n„Zlogonje“ je priča o Jovanu i Milici, desetogodišnjacima koji se upoznaju kada Milica nenadano stigne u Jovanov razred. Da ga druga deca ne bi emotivno povređivala, usamljeni Jovan je izgradio svoj svet iz mašte u koji Milica, malo po malo, uspeva da se probije. Ona ga poziva u avanturu oslobađanja njenog oca od nove žene, Miličine maćehe, za koju veruje da je veštica koja je začarala tatu. Jovan, zbog novootkrivenog uzbuđenja i radosti koju oseća zbog saznanja šta to znači imati pravog druga, prihvata, ali ubrzo saznaje da prepreke koje se javljaju u realnim avanturama nije tako lako preskočiti kao u onima u njegovoj mašti. A najveća prepreka od svih za Jovana je upravo on sam. Jovan će morati da prihvati sebe takvog kakav jeste i zdušno se baci u najveću avanturu od svih – život. Kada to učini pred njim se otvara ceo jedan novi svet, u kome će zajedno sa Milicom otkriti istinsku prirodu veštice i na potpuno neočekivan, ali i zreo način savladati njenu pretnju. I postati pravi heroj.\nGlavne uloge tumače mladi glumci, tinejdžeri-naturščici Mihajlo Milavić i Silma Mahmuti, uz istaknutre filmske i pozorišne glumce Jelenu Đokić, Bojana Žirovića, Olgu Odanović, Jelenu Jovanovu, Stelu Ćetković, Milenu Predić, Matiju Popovića i druge.


Letovanje, STAR TRAVEL, Grčka, Pilion, Vila Harmony House New\ngrï¿½ï¿½ï¿½ï¿½ï¿½ï¿½ï¿½ï¿½ï¿½ï¿½ï¿½ï¿½ka pilion star travel 3133\nPilion Letovanje, Vila Harmony House New\nVila Harmony House New nalazi se u mestu Platanias, u glavnoj ulici, na oko 110 m od prve, male plaže. Nadavno završena vila, moderne arhitekture, na dobroj poziciji, te je sav neophodni sadržaj na dohvat ruke. Poseduje svega dve smeštajne jedinice (dva 1/4+1 apartmana), jedan u viskom prizemlju sa prilično velikom terasom i jedan na prvom spratu, sa terasom normalne veličine. Oba apartmana imaju po jednu spavaću sobu, komforni dnevni boravak, sa kompletno opremljenom kuhinjom i trpezarijom za ručavanje. Imajući u vidu da je vila potpuno nova i da je u fazi opremanja, nije teško zaključiti da će nameštaj biti nov i moderan. Vlasnici ove vile poseduju još jedan objekat koji je već opremljen, te smo samim tim bili u prilici da se uverimo da su profesionalci u svom poslu, te ne sumnjamo da ce i ova nova vila biti opremljena sa puno ukusa, u prepoznatljivom stilu.


Najpovoljnija cena avio karte za Tenerife\nInteresuje me najpovoljnija cena avio karte za Tenerife, za polazak 01.07. iz Beograda ili okolnih aerodroma, i povratak 11.07? Nije obavezno da bude direktan let\nNajpovoljnija cena avio karte za Tenerife iznosi 380 eura za putovanje iz Beograda. Let je sa jednim presedanjem u Barseloni, a avio kompanija je Vueling.\nPogledajte ponudu na linku Beograd Tenerife\nIz Budimpešte možete leteti direktno do Tenerifa po ceni od 501 euro Wizz Air avio kompanijom od 30. juna do 10. jula.\nNa linku Rezervacija hotela pogledajte kompletnu ponudu i odaberite smeštaj koji Vam najviše odgovara.


Protest radnika Kombinata aluminijuma (Foto: TVCG)\nKompanija Uniprom KAP i njen vlasnik, Veselin Pejović, poslali su službenom poštom stečajnom upravniku Veselinu Perišiću i glavnom menadžeru Nebojši Dožiću dopis u kojem su potvrdili juče najavljeni prekid radnog odnosa za 600 radnika fabrike, koji imaju pravo na otpremninu, saopšteno je iz KAP-a.\nIz Uniproma su naveli da, s obzirom na to da “preko njihovih leđa hoće da se dobijaju politički poeni", dostavljaju potvrdu da su na “bijeloj” listi poreskih obveznika.\n"Nama ne moraju da se izvinjavaju zbog neistina, ali građanima bi trebalo", navodi se u saopštenju i dodaje da je prije dolaska Uniproma u KAP-u prosječna plata bila 472 eura, a da je danas nakon 792 eura.\n"Ukupno neto zarada isplaćeno u periodu od 19.jula 2014.godine zaključno sa januarom 2021.godine iznosi 28.320.108,06€. Porezi i doprinosi plaćeni za ovaj vremenski period su 9.269.171.80€” ,navodi se u saopštenju kompanije.\nVlasnik Kombinata aluminijuma Podgorica najavio otpuštanje 600 radnika\nIz Uniproma dodaju da su u razvoj KAP-a, uprkos padu cijene aluminijuma na berzi, do sada uložili preko 100 miliona eura, te da je pet godina trajao proces prevođenja imovine iz prava korišćenja u pravo svojine.\n"U zadnje dvije godine bila je velika kriza u metalskoj industriji, četiri kombinata aluminijuma u Evropi su zatvorena a jedan od njih je i kombinat u Mostaru. Sa novim fabrikama koje je Uniprom napravio, godišnji izvoz bi trebao da bude u zavisnosti od aluminijuma na berzi između 200 i 250 miliona dolara", zaključili su iz nikšićkog Uniproma.\nNekadašnji ponos nacionalne industrije, otvoren 1972, do sredine 1990-tih zapošljavao je i preko 2000 radnika, a neuspješna privatizacija i pad cijene aluminijuma doveli su KAP do nešto više od 600 zaposlenih nakon njegovog preuzimanja od lokalne firme Uniprom.


EU bi da "zacementira" trgovinski napredak sa SAD\nEU bi da „zacementira“ trgovinski napredak sa SAD\nTanjug 20. maja 2021. 13:13\nBRISEL – Najviši trgovinski zvaničnici Evropske unije i SAD pokušaće danas da dodatno „zacementiraju“ nedavni napredak ostvaren na planu prevazilaženja nekih od ključnih razlika koje su pokvarile transatlantske odnose tokom poslednjih nekoliko godina.\nMinistri trgovine EU imaće danas virtuelni sastanak sa američkom trgovinskom predstavnicom Ketrin Tai, nakon pomaka u dugogodišnjem sporu oko subvencija za proizvodnju aviona i oko carina na čelik, prenosi agencija AP.\n„Proleće je ovde u Briselu i vlada duh optimizma“, rekao je nemački ministar trgovine Peter Altmajer.\n„Imamo priliku da globalnu trgovinsku politiku stavimo na novu osnovu“, dodao je on.\nAmerički predsednik DŽo Bajden posetiće Evropsku uniju sledećeg meseca, u nastojanju da unapredi saradnju na više frontova, podseća agencija AP.


Vesti online / Vesti / Srbija / Rot: Uz dobru volju i hrabrost do rešenja za Kosovo\nRot: Uz dobru volju i hrabrost do rešenja za Kosovo\nZamenik ministra spoljnih poslova Nemačke Mihael Rot kaže za Tanjug da je optimista da se uz dobru volju i hrabrost može doći do rešenja za Kosovo.\nDžave Zapadnog Balkana iza sebe imaju tragičnu istoriju, strašan građanski rat sa stotinama hiljada mrtvih, milionima proteranih i raseljenih zbog čega, kako kaže, apeluje na sve da iz te tragične istorije izvuku pouke.\n* Albanci barikadama protiv Vučićevih poruka mira\n- Budućnost Zapadnog Balkana su društva koja su otvorena za sve narode, religije, kutlure. Za to se zalaže i Evropa i EU. Zbog toga još jednom mogu samo da upozorim da se problemi ne rešavaju time sto se povlače nove granice - ističe Rot koji je i državni ministar za Evropu u Ministarstvu spoljnih poslova Nemačke.


GLAS AMERIKE: U zavisnosti od toga iz kojeg dijela BiH dolazite ili iz koje ste države Zapadnog Balkana, očekivanja od nove američke administracije su veoma različita. Ona su u rasponu od stava „sada će sve biti bolje” do „ovo je katastrofa za nas”, što uglavnom ima veze sa angažmanom Joe Bidena i nekih članova njegovog tima na Balkanu 90-ih godina. Kao specijalni predstavnik Sjedinjenih Država za Zapadni Balkan, šta možete reći o američkom angažmanu i politici u BiH i regionu u naredne četiri godine?\nOno što je zaista potrebno jeste da se politički lideri, izabrani lideri i lideri političkih partija, obavežu na reformski program i napreduju u ključnim reformama. Mi znamo šta je neophodno: izborne reforme, ograničene ustavne reforme za provođenje presuda Evropskog suda za ljudska prava i Ustavnog suda BiH, ciljane reforme za poboljšanje integriteta pravosuđa, te zdravorazumske ekonomske reforme koje će stvoriti prilike za ljude, kazao je Palmer za Glas Amerike.\nIntegralni intervju pročitajte na portalu Glasa Amerike.


Srpsko rukovodstvo "prihvata nezavisnost Kosova", da ga obrišu iz Ustava ili da se trećina ucrta u kosovsku mapu | KoSSev\nSrbija bi trebalo da izbriše KiM iz Ustava, u suprotnom, Kosovo će recipročno "ucrtati trećinu srpske zemlje", od Niša - "na svoju mapu". Srbija ima agendu da se "ruga" Kosovu, a trebalo bi reći EU i posebno SAD da "Albanci nisu narod kojim neko može da se poigrava i da mu se ruga". Znamo i da Srbija ima plan za podelu Kosova, ali on nikad neće doći. Ovo su nove poruke visokih kosovskih zvaničnika - predsednika Hašima Tačija i Ramuša Haradinaja, za kojeg se spekuliše da bi mogao da se nađe u narednoj kosovskoj vladi.\n"Znaju da započnu, ali ne znaju za pobedu. Čak je i ove napore sa Kosovom izgubila. Privatno, na svim sastancima koje sam imao sa rukovodstvom Srbije, oni prihvataju da je Kosovo nezavisno. Sa svima. Svi znamo da će Kosovo ući u NATO i Evropsku uniju," rekao je takođe Tači, u intervjuu za hrvatski nedeljnik Nacional, a koji su preneli Tanjug prenosi B92.\nTačijeva izjava usledila je nekoliko sati, nakon što je Ramuš Haradinaj, za "Rokum" prištinske KTV, govorio o potrebi da Srbija treba da izbriše KiM iz svog Ustava.\nU međuvremenu su se oglasili srpski zvaničnici, reagujući, ipak, samo na Haradinajevu izjavu.\nMinistar unutrašnjih poslova Srbije, Nebojša Stefanović, kaže da Haradinaj može da vidi Niš "samo iz niškog okružnog zatvora i to - iznutra".\nMinistar za boračka i socijalna pitanja, Aleksandar Vulin, kaže da Srbija ume da se zaštiti od terorista, ali je pitanje da li to ume i EU, kada, kako dodaje, prećutkuje pozive na rat.\nDirektor Kancelarije za Kosovo i Metohiju, Marko Đurić, kaže da je na KiM-u počela predizborna kampanja i da zato veruje će se "albanski političari utrkivati u ratobornosti", jer "separatisti i presvučeni teroristi nemaju biračima ništa drugo da ponude".


Misteriozne grobnice u Egiptu - Domino Magazin\nNaslovna Život Gradski život Misteriozne grobnice u Egiptu\nMisteriozne grobnice u Egiptu\nZagonetni granitni kovčezi teški 70 do 100 tona, pronađeni sredinom 19. veka u hramu u Saqqari u Egiptu i danas zbunjuju naučnike. Hram u kome se nalaze je severozapadno od Džozerove piramide u Saqqari, a prema mišljenju nekih arheologa kutije su služile kao sarkofazi za bikove. Drevni egipćani su verovali da ove životinje predstavljaju egipatsko božanstvo Ptah.\nNajstarija nalazišta, prema dosadašnjim podacima, datiraju do vladavine Amenhotepa III, odnosno oko 1350. godine pre nove ere.\nOstatke na ovom području otkrio je Auguste Mariette, koji je nabasao na glavu jedne sfinge koja je virila iz pustinjskog peska.\nKoristeći eksploziv da očisti kamenje koje je blokiralo ulaz u katakombe, iskopao je većinu tog tunelskog kompleksa. Ipak njegove beleške o nalazima su nestale. Samo je jedno mesto pokopa bilo netaknuto, dok su ostali sarkofazi, izuzetno precizno izrađeni, bili prazni.\nFascinantno je kako su ove kutije smeštene u malim prostorijama u tunelima, sa obzirom na njihovu veličinu i težinu, kao i to da je nalazište granita od kojeg su kutije isklesane 800 kilometara udaljeno od Saqqare.\nNaučnicima i dalje nije jasno kako su Egipćani prevezli tolike komadine kamena 800 kilometara a onda ih i smestili u tako uske prolaze.\nPrethodni članakMladi imaju manje seksa\nSledeći članakBugatti Chiron oborio novi rekord


Politika - datum: 2018-03-20 fleš\nPrelević šef mladih SD\nNovi predsjednik Mladih Socijaldemokrata u Podgorici biće Aleksa Prelević, jednoglasno je odlučeno na drugoj izbornoj konvenciji omladine te partije Glavnog grada.\nKonvenciji je prisustvovao i predsjednik stranke Ivan Brajović, koji je tom prilikom podsjetio na važnost i značaj mladih ljudi, inicijatora i pokretača, koji svojim zalaganjem i nadalje treba da utiču na kreiranje politike. Naglasio je i da SD očekuju važni izbori koji su veliki izazov, ali da će mladi svojim nesebičnim radom i zalaganjem biti dio uspješnih rezultata.\nPitanja za premijera\nPremijer Duško Marković odgovaraće na pitanja predstavnika poslaničkih klubova na sjednici parlamenta koja je zakazana za sjutra.\nPoslanik DPS-a Branimir Gvozdenović pitaće šta Vlada očekuje od realizacije infrastrukturnih projekata EU i da li može računati na sigurnu finanasijsku podršku svojim prioritetima. Predstavnika BS-a Ervina Ibrahimovića interesuje šta Vlada preduzima na valorizaciji prirodnih potencijala Plava i Gusinja.\nPredstavnik poslaničkog kluba Liberalne partije i Socijaldemokrata Andrija Popović traži da premijer govori o suzbijanju sive ekonomije, odnosno nelegalnog rada i trgovine.\nIz DF-a će pitati Markovića da li smatra potvrdom vladavine prava patološku potrebu režima za obračun s tim opozicionim savezom kroz montirane sudske procese\nOdbor o zakonima\nOdbor za međunarodne odnose i iseljenike Skupštine Crne Gore razmotrio je na jučerašnjoj sjednici i jednoglasno podržao predlog zakona o potvrđivanju protokola koji se odnosi na izmjenu i dopunu člana 50 Konvencije o međunarodnom civilnom vazduhoplovstvu. U pitanju su olakšice koje se odnose na saradnju u oblasti bezbjednosti civilnog vazduhoplovstva. Kako se navodi u saopštenju, odbor je podržao i predlog zakona o potvrđivanju protokola koji se odnosi na izmjenu i dopunu člana 56 Konvencije o međunarodnom civilnom vazduhoplovstvu.


IZVOR: bizlife.rs | UTORAK, 16.04.2019 | 16:36\nNerealna ideja o tome kako vaše vežbanje treba (ili ne treba da izgleda) može da da vas dovede do prevelike iscrpljenosti ili razočarenja, a "činjenice" o vežbanju koje su pojednostavljene ili prosto neistinite mogu prerasti u navike koje vam neće pomoći da ostvarite svoje ciljeve.\nIako jutarnje vežbanje ima svojih prednosti (može da pomogne da vam dan bude lakši i čak da vam obezbedi dodatnu energiju), u suštini ne postoji nikakva čarolija kod vežbanja ujutro. "Svako verovanje koje vas sprečava da odete u teretanu treba odbaciti", kaže Adam Rozante, trener za snagu i ishranu. "Pravo vreme za vežbanje je ono koje vama odgovara."\n"Jedan od pristupa koje najviše mrzim jeste da bol treba da se izdrži", kaže Kori Lefkovid, lični trener i osnivač firme Redefining Strength. Vežbanje nije nešto što "treba" da boli i ne činite sebi nikakvu uslugu ako ignorišete uporan bol u kolenu ili ramenu da biste završili vežbanje.\n"Ako osećate fizički bol dok vežbate, prestanite odmah ili promenite način vežbanja ili se posavetujte sa profesionalcem", kaže lični trener FitFusiona Kenta Seki.\n"Bez obzira na to koliko snažno telo postane usled intenzivnog vežbanja, potrebno vam je i vreme za oporavak da bi se ono obnovilo i raslo", objašnjava on.\nIako trčanje sagoreva kalorije i može da izgleda kao da ima efekta u početku, kako se vaš organizam prilagođava vežbanju, tako postaje "energetski efikasnije" – što znači da ne mora da sagoreva toliko kalorija tokom trčanja. Ovo je dobro ako je, na primer, vaš cilj da istrčite polumaraton jednog dana, ali nije ako vam je jedini cilj da smršate.\nMasnoća na stomaku više je od smetnje zbog koje osećate da vam je odeća tesna. Masnoća na stomaku je ozbiljno štetna, poručuju stručnjaci. Ova vrst...\nSvi ljudi prave greške, čak i kad su zdrave navike u pitanju, vežbanje na primer. Pa, ove greške su razlog zbog kojeg ne vidite napredak kakvom se ...\nPoznati bodibilder podelio savete za sve početnike u teretani\nAustralijski bodibilder Kejlum von Moger tri puta je osvojio naslov Mr. Universe pa ga mnogi upoređuju s Arnoldom Švarcenegerom, koga je čak i igra...\nDijeta može biti izuzetno isrpljujuća, a ako uspete da je privedete kraju, nakon nekoliko meseci kilogrami se ponovo vrate. Kako biste to izbegli, ...\nTalas vrućina je preplavio Evropu ovog leta. U Francuskoj je u jednom danu izmerena temperatura od čak 46 stepeni Celzijusovih. Jasno je da ovakvo ...\nVežbanje je neophodno za zdavlje svake žene, ali postoje vežbe koje odgovaraju muškarcima, ali ne i ženama! Foto: Shutterstock Ovo su zabranjene...\n10 vežbi koje daju najbrže rezultate\nDovesti telo u formu ne možete preko noći, bez obzira na reklame koje to obećavaju. Međutim, iako se mišići ne mogu isklesati u jednom danu, postoj...\nKako do vitke linije bez odricanja\nDoneli ste odluku da želite da promenite nešto u svom životu, da hoćete da izgledate bolje i imate vitku liniju, ali da ne želite mnogo da se odrič...\nVećina ljudi na početku godine donese odluku da će voditi zdraviji život i više vežbati. Međutim, lako je to reći a malo teže uraditi, naročito ako...


RTS :: Šta poručuju Brnabićeva i Fabrici Prištini i čemu se nadaju od Lajčaka\nPolitika Šta poručuju Brnabićeva i Fabrici Prištini i čemu se nadaju od Lajčaka\npetak, 05. jun 2020, 11:15 -> 14:00\nFabrici je naveo da je EU u potpunosti posvećena tome da dođe do potpune i sveobuhvatne normalizacije odnosa Beograda i Prištine.\n"Tu je uloga Lajčaka izuzetno značajna. On već radi, ali izdaleka, jer avio-saobraćaj još ne radi", rekao je Fabrici.\n"Ja sam pozdravila imenovanje Miroslava Lajčaka kao specijalnog predstavnika EU za dijalog. Predsednik Vučić i ja smo sa Lajčakom u stalnom kontaktu i nadamo se da će se uskoro povući sve odluke koje znače da nema ekonomske saradnje i sprečavaju protok robe i ljudi, kako bismo mogli da se vratimo dijalogu", poručila je Brnabićeva.\nStav EU nije nov\nPremijerka je rekla da niko ne misli da će Srbija moći da postane članica EU bez postignutog sporazuma o normalizaciji odnosa sa Prištinom, ali je istakla da je, ipak, još rano za debatu kakav će taj sporazum biti.\n"Šta taj sporazum o normalizaciji znači i kako će izgledati, to je još otvoreno za interpretaciju i debatu", istakla je Brnabićeva.\nKaže da Srbija razume da EU ne želi da uveze otvorena pitanja zemalja koje postaju članice i da joj se čini da nije preterano reći da su se u EU mnogo puta tako opekli.\n"Tako da je to što kažu prilično smisleno. S druge strane, i nama je u interesu zbog kvaliteta života naših građana i naše ekonomije i stabilnosti i prosperiteta da imamo negde nekako zatvoreno to pitanje i da radimo na normalizaciji odnosa sa Prištinom", navela je Brnabićeva.\nTako da mislim da je to važno za Srbiju, sa EU ili bez nje, a svakako je razumljiv stav EU i nije nov, dodala je Brnabićeva.\nBeograd ne bira s kim će razgovarati\nIstakla je da Beograd hoće da razgovara i da ne bira s kim će razgovarati, jer je cilj dijaloga da se postigne veća bezbednost Srba na KiM, kao i veća stabilnost i blagostanje u regionu.\nUpitana da prokomentariše najavu novog premijera privremenih institucija u Prištini Avdulaha Hotija da će on biti glavni pregovarač, Brnabićeva je podsetila da je dijalog trenutno na predsedničkom nivou.\n"Nismo od tih koji biraju sa kim će da se razgovara, ni s kim neće. Mi ćemo razgovarati sa svima, jer je naš posao da razgovaramo, pošto jedino razgovori i dijalog mogu da dovedu do veće bezbednosti Srba na KiM, a onda i do boljeg kvaliteta života u celom regionu. Imamo jedan cilj: da građani bolje žive, da plate budu veće, da ljudi ostaju ovde, imaju prosperitet, da mogu da grade karijeru, da imamo bolje puteve i zdravstvo", rekla je Brnabićeva.\n"Nećemo biti toliko bahati da biramo s kim ćemo razgovarati", poručila je premijerka.\n"Dijalog je za sada na predsedničkom nivou. Ne može to da se menja tako da ja to odlučim, kao što to smatra Hašim Tači. Mi tako ne radimo. Poštujemo sporazume koji su potpisani i dogovore koji su ranije postignuti i dok se ne promene, mi se ponašamo u skladu s njima", naglasila je Brnabićeva.\n"Status kvo ne ide nikome u korist"\nTrenutna "status kvo" pozicija ne ide u korist ni Beogradu ni Prištini, izjavio je šef Delegacije EU u Srbiji Sem Fabrici i dodao da je utisak EU da nova vlada u Prištini razume potrebu za obnavljanjem dijaloga, uz ocenu da Beograd pokazuje "jaku posvećenost" nastavku pregovora.\n"Mogu da kažem da sam u Srbiji od premijerke i predsednika čuo da postoji jaka posvećenost ka uspešnosti dijaloga. U Prištini je formirana nova vlada i stekli smo utisak da postoji razumevanje potrebe da se ide napred", rekao je Fabrici odgovarajući na pitanje novinara.\nFabirici je kazao da je Lajčak "veoma aktivan" u razgovorima sa Beogradom i Prištinom i da ima nameru da ih poseti, ali da do sada to nije bilo moguće zbog aktuelne situacije.\n"Moramo da omogućimo da pregovarači urade svoj posao. Tačno je da treba imati optimizma da će se neke stvari zaista i dogoditi", rekao je Fabrici novinarima posle sastanka sa premijerkom Anom Brnabić i ambasadorima država članica EU u Srbiji.\nO Tačijevoj izjavi o Preševu, Medveđi i Bujanovcu\nAna Branbić je prokomentarisala Tačijevu izjavu da je optimista "da će se Preševo, Medveđa i Bujanovac pripojiti Kosovu bez zadiranja u teritoriju, jer je to istorijsko pravo".\n"Svih godina od kada sam u vladi, zaista ne razumem odakle njemu pretenzije prema Preševu, Bujanovcu i Medveđi, ne znam odakle mu to...", rekla je Brnabićeva novinarima.\n"Je l' Preševo, Bujanovac i Medveđa možda pripadaju Kosovu, koliko i Beogradu? Možda ima pretenzije i prema Budimpešti, prema Briselu, možda misli da je i to istorijsko nasleđe... Ali to je njegov problem", konstatovala je premijerka.\n"Šta da kaže čovek a da ostane pristojan, politički korektan i da ne koristi neke teži reči?", upitala je Brnabićeva.\nPrimetila je i da su Albanci počeli da svojataju verske, kutlurne, istorijske spomenike.\n"Ali zaista se nadam, verujem i znam da oni imaju i drugu tradiciju i bogatu istoriju i kulturu da ne moraju da svojataju tuđe. Ne znam što to rade sebi, pre svega. Kad svojatate tuđe, deluje kao da niste ponosni na ono što imate. Ali ne moram ja da branim njihovu kulturu više nego što je brane oni sami", rekla je Brnabićeva.\nSastanak sa ambasadorima zemalja članica EU\nBrnabićeva je održala sastanak sa ambasadorima zemalja članica EU, kojem je prisustvovala i ministarka za evropske integracije Jadranka Joksimović.\nKako je navela premijerka, na sastanku je bilo reči i o formiranju nove vlade privremenih institucija u Prištini i njihovim daljim koracima koji se mogu očekivati, odnosno kojima se Beograd može nadati kako bi se nastavio dijalog Beograda i Prištine.\nRekla je da je današnji sastanak potrajao duže nego što je bilo očekivano, što je, prema njenoj oceni, dobro jer su imali dosta tema o kojima su razgovarali otvoreno i iskreno.\n"Ono što je najvažnije jesu pripreme za parlamentarne i lokalne izbore koji će se održati 21. juna", kazala je Brnabićeva dodajući da je treća tema o kojoj su razgovarali evrointegracije Srbije.\nKako je podsetila, Srbija u ovom trenutku ima 18 otvorenih poglavlja, dva privremeno zatvorena, a spremna još pet novih poglavlja spremno je za otvaranje, zahvaljujući, kako naglašava Brnabićeva, naporu ministarke Joksimović i njenog tima.\n"Nadamo se otvaranju novih poglavlja pre kraja predsedavanja Hrvatske EU. Mi smo i proteklih meseci dosta uradili", kazala je Brnabićeva.\nVlada Srbije je usvojila nekoliko strategija koje su važne za evrointegracije, kaže Brnabićeva i dodaje da su te strategije isto tako važne i za građane i privredu i u tom smislu je navela Strategiju za borbu protiv nasilja nad decom, ali i Strategiju industrijskog razvoja Srbije, Strategiju pametne specijalizacije, medijsku strategiju...\n"Sve te stvari pokazuju da smo uprkos drugim izazovima, kao što je koronavirus, nastavili da radimo na našim evrointegracijama i da nastavljamo da idemo dalje ka Evropi", navela je Brnabićeva.\nPremijerka je navela i da su na današnjem sastanku razgovarali i o kvotama na čelik koje su Srbiji izuzetno važne i to, kako kaže, ne samo za ekonomski oporavak nakon kovida 19, već i za nesmetano funkcionisanje Železare Smederevo.


Petina naučnih radova iz oblasti genetike sadrži greške zbog Excel-a\nTema: Petina naučnih radova iz oblasti genetike sadrži greške zbog Excel-a\nTim naučnika Baker IDI Heart & Diabetes instituta otkrio je da 19,6 posto naučnih radova koji su napisani u oblasti istraživanja gena sadrže greške konverzije gena koje je izazvao Microsoft Excel softver. Većina naučnih radova koji se bave istraživanjem gena dolazi sa dodatnim fajlovima koji sadrže dodatne podatke o genima. Budući da postoji desetine hiljada poznatih gena, kada se istraživanja stave zajedno, ovim podacima se često rukuje preko softvera za obradu podataka kao što je Microsoft Excel.\nExcel potom automatski konvertuje imena gena u datume ili druge formate. Naučnici kažu da su identifikovali niz uobičajenih grešaka u više naučnih radova kada su pratili radove istraživača koji su koristili Excel za rukovanje podacima. Tim naučnika kaže da Excel, kada se koristi u podrazumevanim podešavanjima, konvertuje imena gena u druge formate.\nVećina podataka se unosi u copy-paste formi iz tabela i drugih izvora unutar Excel datoteka, a ima ih na stotine ili hiljade vrednosti u isto vreme. Konverzija se odvija bez da istraživač to primećuje i dešavaju se brojne greške.


07:42 13.12.2019 (osveženo 09:42 13.12.2019) Preuzmite kraći link\n„Saslušali smo izveštaj Francuske i Nemačke nakon samita u ’normandijskom formatu‘ koji je održan u Parizu 9. decembra. To je bila mogućnost da se razmene mišljenja o situaciji u regionu i da se donesu odluke o produžavanju sankcija na dodatnih šest meseci“, rekao je on nakon okončanja samita EU.\nPrema njegovim rečima, EU smatra da je implementacija svih tačaka Minskog sporazuma izuzetno važna stvar, zbog čega EU mora da bude veoma pažljiva prilikom donošenja bilo kakvih odluka.\nReakcija ruske Državne dume\nProdužavanje sankcija sa sobom ne nosi nikakve ekonomske pretnje po pitanju Rusije, izjavio je poslanik ruske Državne dume Mihail Šeremet.\n„Štaviše, te sankcije su nas ujedinile i pomogle da rešimo brojna ekonomska pitanja koja su nam visila nad glavama“, istakao je.\nŠeremet je naveo i da je stav EU po pitanju Rusije krajnje nekonstruktivan, te da je beskorisno vršiti takvu vrstu pritiska.\nLideri EU su faktički krenuli na „sve ili ništa“ usvojivši odluku o produžavanju sankcija Rusiji, stavivši pod pretnju ekonomsku situaciju same Unije, izjavio je zamenik predsednika Skupštine Krima Vladimir Bobkov.\n„Nažalost, to je bila očekivana odluka. Međutim, sankcije dokazuju da se Rusija nalazi na ispravnom putu zaštite sopstvenih nacionalnih interesa“, zaključio je on.\nproduženje, sankcije, EU


HDZ BiH o Rezoluciji EPP: Izetbegović obmanjuje javnost\nTanjug 5. juna 2022. 19:09\nMOSTAR – HDZ BiH danas je, nakon što je Evropska narodna stranka usvojila Rezoluciju o BiH, javno upitao predsednika SDA Bakira Izetbegovića zašto ne objasni „građanima“ propast unitarističko-građanskog modela koji je pokušao da nametne na Kongresu Evropske narodne stranke.\n„Nakon neuspeha usledio je pokušaj blokade dolaska same Rezolucije na dnevni red“, naveli su iz HDZ-a BiH, prenela je Srna.\nU saopštenju HDZ dodaje da je Izetbegović u svojim neuspesima javno upregao „građanske“ medijske telefone da je ruše i obezvrede unutar BiH da bi spasio svoj međunarodni neuspeh.\nHDZ BiH napominje da je porodica Evropske narodne stranke svesna pogubnosti radikalno – unitarističkih pretenzija u pokušaju stvaranja jednonacionalne države.\n„Tri konstitutivna naroda su temeljno konstitucionalno i institucionalno načelo Dejtonskog mirovnog sporazuma. Izborni zakon BiH i njegove izmene, bilo danas ili sutra, omogućiće legitimnu valorizaciju političke volje tri konstitutivne zajednice“, kažu u HDZ-u BiH i dodaju da Izetbegović „za tako nešto valjda polako priprema biračko telo koje je sam radikalizovao“.\nU Roterdamu je nedavno na Kongresu Evropske narodne stranke usvojena i rezolucija o BiH.


Arnel Isak » Izgradnja Eko-kuće na Smetovima\nIzgradnja Eko-kuće na Smetovima\nU cilju realizacije projekta Eko-kuće na Smetovima ministar Ministarstva za prostorno uređenje, promet i komunikacije i zaštitu okoline u Vladi Zeničko-dobojskog kantona, Arnel Isak, inicirao je održavanje sastanka sa predstavnicima Grada Zenica.\nCilj sastanka je konačan dogovor na utvrđivanju dinamike realizacije ovog značajnog projekta u kojem će ovo Ministarstvo i Grad Zenica učestvovati sa po 50% planiranih sredstava. Na ovaj način će građani Zenice dobiti uređeno izletište i mogućnost da u neposrednoj blizini grada uživaju i rekreiraju se u čistoj prirodi i na čistom zraku, pri tome koristeći eko-objekte izgrađene po savremenim ekološkim standardima.\nMinistarstva za prostorno uređenje, promet i komunikacije i zaštitu okoline u Vladi Zeničko-dobojskog kantona će kontinuirano pratiti realizaciju ovog projekta, kako bi Eko-kuća što prije bila dostupna svim građanima Zenice.\nKO A-SDA ZDK: Mlade su protjerali – spasimo naše komorate\nZa zbrinjavanje infektivnog otpada ministar Isak odobrio 850.000,00 KM


Iran spreman na nove pregovore o nuklearnom programu - Klix.ba\nTeheran i Washington imaju šansu\nIran spreman na nove pregovore o nuklearnom programu\n3.2.2013. u 20:33\nIranske vlasti su u nedjelju saopćile da su spremne prihvatiti prijedlog SAD-a i započeti novu rundu pregovora o nuklearnom programu ovog mjeseca.\nU posljednje vrijeme se ulažu veliki diplomaptski napori kako bi se riješio problem s nuklearnim programom Irana. Teheran tvrdi da se radi o miroljubivom programu, dok zvaničnici SAD-a sumnjaju da Iračani planiraju napraviti nuklearnu bombu. Uprkos tome Iran i dalje napreduje s razvojem programa.\nIranski ministar vanjskih poslova Ali Akbar Salehi smatra poziv Washingtona "korakom naprijed". Ipak, pozive Amerikanaca smatra i kontradiktornim s obzirom da zvaničnici SAD-a i dalje govore o tome kako su "spremni na sve opcije" uključujući i korištenje sile kako bi se spriječilo da Iran dođe u posjed nuklearnog oružja. Salehi je ipak dao priliku Amerikancima da dokažu da ovog puta zaista žele da pregovori napreduju.\nČlanice šest svjedskih sila, Rusija, Kina SAD; Velika Britanija, Francuska i Njemačka nisu uspjele napraviti željene rezultate tokom pregovora sa Iraonom koji su obustavljeni u junu prošle godine. Eksperti smatraju da su direktni pregovori Washingtona i Teherana najbolja šansa za rješavanje problema. Šanse bi se povećale i ukoliko Iranci u junu izaberu novog predsjednika.\nProšle godine su tokom pregovora evropski zvaničnici optužili Iran da odugovlači. Glasnogovornica šefice evropske vanjske politike, Catherine Ashton, koja koordinira naporima za rješavanje problema oko nuklearnog programa Irana, predložila je pregovore za 25. februar, ali iranske vlasti još uvijek nisu zvanično potvrdile taj datum.\nIran je najavio prošle sedmice planove za instaliranjem i pokretanjem naprednih mašina za obogaćivanje urana, što je u svijetu izazvalo zabrinutost. Evropska unija smatra da je to kraći put do nuklearnog oružja te da je sada jasno da iranski nuklearni program nije miroljubive prirode.


22/06/2020 22/06/2020 deblokada\nU znak sjećanja na žrtve genocida u Srebrenici, na području svih općina Kantona Sarajevo 11. jula ove godine, tačno u 12:00 sati, simbolično će se oglasiti sirene civilne zaštite u trajanju od jedne minute, javlja Anadolu Agency (AA).\nVlada KS je prihvatila ovu inicijativu Grada Sarajeva i Memorijalnog centra Srebrenica-Potočari te zadužila Kantonalnu upravu civilne zaštite da koordinira njenu realizaciju s općinskim štabovima.\nOva aktivnost ponavljat će se svake godine na ovaj tužni dan, kako bi se i na taj način izrazilo suosjećanje Sarajeva sa stradanjem nedužnih civila u Srebrenici, dopuna je inicijative od Vlade KS.\nInicijativa Grada i Memorijalnog centra upućena je svim kantonima u Federaciji Bosne i Hercegovine, saopćeno je iz Službe za protokol i press KS.\n← ČOVIĆ! Za izmjene mostarskog statuta potrebna podrška i drugih opcija\nSrednjobosanski kanton izdvaja 5,6 miliona KM za ekonomiju pogođenu pandemijom →\nDeblokada je prije odluke o puštanju na slobodu objasnila razloge za to


Partneri – Projekat "Nevidljiva deca"\nProjekat „Nevidljiva deca“ zajedno realizuju Centar za socijalni rad „Kolubara“ Valjevo, Grad Valjevo i Dom zdravlja Valjevo.\nSaradnja CSR Kolubara, Doma zdravlja i grada Valjeva je nastala kao skup dobre volje partnera, da deca koja su zaboravljena i nevidljiva, dobiju priliku za bolje i kvalitetnije funkcionisanje. Istovremeno će se ojačati potencijali porodice za brigu o svom članu kako bi dobili priliku za boljim funkcionisanjem, ostanku u biološkoj porodici I preveniraće se smeštaj u ustanove.\nCSR Kolubara ima ulogu istraživača i stručnog konsultanta za pružanje stručne podrške profesionalcima angažovanim u pružanju socijalnih usluga, sa fokusom na obezbeđivanju potrebnih preduslova za ostvarivanje prava iz socijalne zaštite.\nProjektne aktivnosti će se realizovati kroz više strukturisanih faza. Prvi korak je mapiranje, odnosno identifikacija do 60 dece sa teritorije 35 Mesnih zajednica, koje obuhvataju 70 sela. Procesu mapiranja prethodi detaljna analiza dobijenih podataka, edukacija angažovanih u direktnom radu sa korisnicima, priprema porodica i istraživanje potreba dece, njihovih navika, kao i procene samostalnog funkcionisanja. Nakon procesa mapiranja razviće se funkcionalni profil svih 60 mapiranih korisnika, kao i individualni plan rada za svako dete.\nPrilikom korišćenja usluga zdravstvene zaštite roditelji se suočavaju sa nejednakom dostupnošću usluga, posebno sa terapijskim tretmanima za koje postoje duge liste čekanja.\nMobilni tim će sastaviti plan neophodne podrške koji obuhvata preventivni pregled lekara, stomatologa i zakazivanje neophodnih intervencija, fizikalnu i kinezi terapiju u kućnim uslovima i pomoć negovateljice.\nVažan deo projektnih aktivnosti je i psihološka podrška porodici. Kroz rad savetovališta ojačaće se potencijali porodice za brigu o svom detetu. Targetiranjem porodica iz višestruko depriviranih sredina koje će imati psihološku podršku, smanjivaće se rizik od razdvajanja I smeštaja u ustanovu.\nKao što to i nauka pokazuje život u porodičnom okruženju najstimulativniji je za razvoj, osamostaljivanje i funkcionisanje u društvu i dobra osnova u borbi sa razvojnim poteškoćama.\nZbog primećenog ograničenog pristupa odgovarajućimm zdravstvenim službama za decu sa razvojnim teškoćama, naročito iz nestimulativnih sredina, tokom trajanja projekta obezbeđivaće će se povezivanje roditelja sa svim službama koje su neophodne za optimalno zbrinjavanje deteta.\nPitanje reforme društva je pitanje svih nas, i zato je važno da zajedno stvaramo ambijent dostupan i po meri svakog deteta.\nU Valjevu, kao i u celoj Srbiji broj dece sa smetnjama u razvoju i invaliditetom nije tačno poznat. Globalno prihvaćeno mišljenje je da 5% od ukupnog broja, su deca sa smetnjama u razvoju I invaliditetom.Teško je utvrditi tačan broj zbog neuklađenih definicija invalidnosti I nerazvijenosti instrumenata za procenu.\nIzradom funkcionalnog registra, kroz ovaj projekat, grad Valjevo će uspostaviti jasno utvrđen broj dece sa smetnjama u razvoju I invaliditetom. Po završetku projekta dobiće se precizna lista korisnika, vrsta potreba I podrške na osnovu čega se može planirati cena koštanja usluge u narednom periodu. Gradske službe će imati pouzdane indikatore za ugovaranje novih usluga kao što su Porodični saradnik, Pomoć u kući ili proširenje usluge Ličnog pratioca za decu sa seoskog područja.\nNadležna gradska služba:\nUčestvovaće u svim fazama projekta. Analiziraće uticaj preduzetih mera, pratiti realizaciju zdravstvenih I socijalnih uluga.\nUnapređivaće koordinaciju I inkluzivnost usluga u zajednici za decu sa smetnjama u razvoju I invaliditetom I njihove porodice, a posebno usluge intenzivne podrške porodici iz ruralnih područja.\nRazvijaće praksu informisanja porodica o pravima koja imaju deca sa smetnjama u razvoju.\nSprovedene usluge socijalne i zdravstvene zaštite će razvijati I obezbediti održivost kroz planiranje strateških dokumenata.


Košarkaši Borca ostvarili bitnu pobedu - Ozonpress :: internet portal\nU prvom kolu Mozzart Superlige košarkaši Borca su na gostovanju Dinamiku u Beogradu ostvarili veoma važnu pobedu rezultatom 64:75 (20:20; 16:21; 18:20; 10:14).\nU pobedničkom sastavu najefikasniji bio je Mićić sa 18 poena, a pratili su ga Đoković sa 16 i Radonjić sa 13 poena.\nDomaćin je u prvom poluvremenu uspeo da parira gostima iz Čačka, o čemu svedoči rezultat na poluvremenu, koji je iznosio ne tako velikih +5 za goste (36:41). Ali u nastavku utakmice Borac je uspeo da stekne dvocifrenu prednost, koju je zadržao do kraja utakmice tako ostvarivši značajnu pobedu koja je nagovestila da će Čačani pružati odlične partije u Super Ligi. Ova pobeda je upozorila sve protivnike Borca da moraju da se pribojavaju momaka iz Čačka čak i na svom terenu.\nSledeću utakmicu košarkaši Borca igraju pred domaćom publikom u sredu 26. aprila, a protivnik će biti ekipa Mega Leksa.\nJa 23/04/2017 u 13:03 Odgovorite\nAjmo svi u sredu u halu.. da gori breee.. da probamo na jadran dogodine, a to bi tek bila festa..


Foto: Srna | Stevandić: Doprinijeli smo jačanju Srpske\nSrna 22.11.2019 13:22\nBANJALUKA - Predsjednik Ujedinjene Srpske Nenad Stevandić izjavio je danas u Banjaluci da je ova politička partija od osnivanja uradila mnogo, odnosno doprinijela jačanju Republike Srpske i njene ravnopravnosti u BiH.\n"Ponosan sam na ono šta smo uradili od osnivanja, a tek ćemo da napredujemo. Želimo dati doprinos u ekonomskom razvoju Republike Srpske, poboljšanju zaposlenosti, zaustavljanju odlaska mladih i ostalim važnim pitanjima za naše građane", rekao je novinarima Stevandić na svečanom prijemu povodom četiri godine rada Ujedinjene Srpske.\nOn je istakao da će u prvom kvartalu naredne godine Ujedinjena Srpska sačiniti brošuru u kojoj će biti nabrojana 63 razvojna projekta za svaku lokalnu zajednicu.\nPotpredsjednik SNSD-a Željka Cvijanović naglasila je da je veoma dobra saradnja SNSD-a i Ujedinjene Srpske.\n"Želim im puno uspjeha u budućem radu. Prošli smo mnogo teških trenutaka kada je riječ o Srpskoj, ali i o određenim političkim izazovima koji se odnose na nivo BiH. Sigurna sam da će naša saradnja biti unapređivana na zadovoljstvo članova dvije političke partije", istakla je Cvijanovićeva.\nPotpredsjednik SNSD-a Radovan Višković rekao je da je Ujedinjena Srpska, za četiri godine funkcionisanja, uradila više od nekih političkih partija koje postoje 20 godina.\n"U prilici smo danas da našem koalicionom partneru poželimo da u narednom periodu bude bolji, jači i stabilniji. Ujedinjena Srpska zna šta i kako treba da radi i drago mi je što su zastupljeni i u parlamentu BiH", naveo je Višković.\nPrijemu su prisustvovali predstavnici ostalih političkih partija, zvanice iz društvenog i političkog života Republike Srpske i BiH.


Viola fon Kramol se nada da će narednih meseci biti približavanja stavova Kosova i Srbije\nBeta 29. juna 2021. 17:55\nIzvestiteljka u Evropskom parlamentu za Kosovo, Viola fon Kramon, rekla je danas u Prištini da je na sastanku s premijerom Kosova, Aljbinom Kurtijem, razgovarala o dijalogu Kosova i Srbije, i izrazila nadu da će „u narednim mesecima videti približavanje stavova dve strane“.\nUpitana da li se razgovaralo o pitanju osnivanja Zajednice opština sa srpskom većinom, rekla je da su razgovarali o „dijalogu u celini“.\n„Razgovarali smo o dijalogu i čitavom portfelju dijaloga, ali se nismo fokusirali na neka konkretna pitanja. Na početku ove faze dijaloga očekujemo da će obe strane svoja očekivanja podićivrlo visoko. Nadam se da ćemo u narednim nedeljama i mesecima videti približavanje stavova. To se može postići samo razgovorom“, rekla je Fon Kramon novinarima.\nIzvestiteljka u Evropskom parlamentu za Kosovoje o pitanju liberalizacije režima viza EU za gradjane Kosova rekla da je Kosovo ispunilo sve kriterijume i da će tokom predsedavanja Nemačke EU to pitanje biti na dnevnom redu.\n„Na kraju krajeva, to je pitanje Saveta Evrope, jer još ima nekih članica Saveta koje su nevoljne (da glasaju za liberalizaciju)“, rekla je Fon Kramon.\nDodala je da Evropska unija nije uradila svoj posao i da zbog toga EU gubi kredibilitet u ovom slučaju.\n„Vreme je da EU uradi svoj posao. Uslovi su ispunjeni i Kosovo mora dobiti liberalizaciju“, rekla je ona.


Humanitarna vožnja /Rally for Heroes dolazi u Mostar i Sarajevo / Radio Sarajevo\nFoto: Ambasada Britanije u BiH\nHumanitarna vožnja / Rally for Heroes dolazi u Mostar i Sarajevo\n02. 08. 2018. u 18:12:00 Radiosarajevo.ba\nGrađani Mostara u utorak, 7. augusta, od 13.00 do 15.00 sati na Španskom trgu imat će priliku pogledati automobile učesnika humanitarne vožnje "Rally for Heroes" koja se organizira u čast palih britanskih vojnika.\nNa putovanju koje će trajati 10 dana, učesnici će proći kroz 10 zemalja te preći oko 5.000 kilometara, a sva prikupljena sredstva bit će dodijeljena udruženju SSAFA - jednoj od najstarijih humanitarnih organizacija koja pruža podršku britanskim vojnicima i njihovim porodicama.\nOva humanitarna vožnja organizira se svake dvije godine, a ovo je peta po redu. Učesnici ovih vožnji su članovi britanskih Oružanih snaga, veterani, ali i civili, koje povezuju ljubav prema automobilima i želja da podrže Oružane snage, saopćeno je iz Ambasade Velike Britanije i Sjeverne Irske u BiH.\nRally for Heroes kroz Bosnu i Hercegovinu prolazit će 7. i 8. augusta, te će tako osim Mostaraca i građani Sarajeva imati priliku pobliže se upoznati s automobilima 7. augusta, od 19.00 do 21.00 sat, na Trgu djece Sarajeva (ispred BBI).\nTagovi: humanitarna akcija Velika Britanija borci vožnja\nNevjerovatno / Još jedan Srbijanac zapalio automobil jer nije prošao tehnički pregled\nBiH / Avantura: Pohod 800 Francuza na Tjentište\nVremeplov / Prije tačno 85 godina: Prva coupe-limuzina, marku nikad nećete pogoditi\nSrbija / Beograd: Sajam automobila i motocikala okupio više od 400 izlagača iz 30 zemalja


Reakcije na Kurtijevu izjavu - Radio Kontakt Plus\nReakcije na Kurtijevu izjavu\n21:49, 26.02.2020Izvor: KoSSev, RTK, RTK2\nPredsednica kosovske skupštine, Vjosa Osmani, ocenila je da akt premijera Aljbina Kurtija ne predstavlja napad na NATO.\nKurti je ranije danas objavio sporazum iz 2013. između tadašnjeg premijera Hašima Tačija i tadašnjeg sekretara NATO-a Andersa Foga Rasmusena, kojim se sprečava KBS da uđe na sever Kosova bez prethodnog odobrenja KFOR-a.\nOsmanijeva je na svom nalogu na Fejsbuku navela i da je, s obzirom na to da nijedan dokument nije označen kao poverljiv, poslanicima prosledila pismo Kurtija o pomenutom sporazumu.\n"Pridržavanje Ustava Kosova obaveza je svih, kao i održavanje i negovanje partnerstva sa našim strateškim partnerima", navela je Osmanijeva i istakla da je u interesu Kosova članstvo u NATO-u.\n"Zahteve da svaka institucija na Kosovu poštuje Ustav Kosova i ustavne procedure ne treba pogrešno tumačiti kao napad ili protivljenje NATO-u, već napredovanje demokratije i transparentnosti i poštovanja zakona i ustava", istakla je predsednica Skupštine Kosova.\nBivši kosovski premijer Ramuš Haradinaj napisao je u postu na Fejsbuku da KBS ima mandat na celom Кosovu bez ikakvih ograničenja. On je objavio pismo koje je uputio generalnom sekretaru NATO-a Jensu Stoltenbergu, u januaru 2019. godine.\n„Posle maratonskog rada obezbeđenja podrške SAD i ključnih partnera u NATO-u, kao i pripreme i slanja tri zakona o transformaciji KBS u vojsku, za glasanje u Skupštini Кosova, 9. januara 2019. takođe sam napisao ovo pismo sekretaru NATO-a Jensu Stoltenbergu u kojem priznajem istorijski mandat transformacije KBS kao multietničke i profesionalne snage u Vojsku Кosova, zahvaljujući na saradnji 20-godišnje misije u obezbeđivanju mira i sigurnosti na Кosovu“, napisao je Haradinaj na Fejsbuku.\nMeđutim, kada je prošle godine u februaru Haradinaj obavestio javnost da je NATO-u predat „novi operativni plan za celu zemlju“, te da „nema više juga i severa“, generalni sekretar NATO-a Jens Stoltenberg odgovorio je za KTV: „Postoji Briselski sporazum iz 2013. koji jasno predviđa da KBS ne može da uđe na sever Kosova bez dozvole komandanta KFOR-a. Ovo sam jasno stavio do znanja u mom razgovoru sa Haradinajem“.\nI komandanti KFOR-a prenosili su ranije više puta istu poruku, a o dokumentu pisali su i mediji u Beogradu.\nS druge strane, oglasio se i NATO. U odgovoru za Gazeta Express, neimenovani zvaničnik takođe potvrđuje da Кosovske bezbednosne snage moraju da obaveštavaju i dobiju prethodnu saglasnost komandanta КFOR-a za bilo koji potez na severu Кosova.\nVeselji kritikuje Haradinaja da podriva saradnju sa NATO\nI lider Demokratske stranke Кosova, Кadri Veselji, odmah je reagovao. Za njega je „uznemirujuća činjenica“ da po prvi put jedan premijer Kosova kvalifikuje sporazum sa NATO-om u suprotnosti sa interesima Kosova.\n„Tokom našeg oslobodilačkog rata, sam sam bio svedok dela ove Alijanse, vođene od strane Sjedinjenih Američkih Država, zajedno sa nama, u interesu Kosova, oslobađanja naše zemlje i povratka stotine hiljada građana Kosova njihovim kućama“, piše između ostalog u postu Kadrija Veseljija.\nTagovi: Ramuš HaradinajKBSAljbin KurtiKadri VeseljiVjosa OsmaniNATO\nHaradinaj podržao inicijativu za izglasavanje nepoverenja Kurtijevoj vladi\n"Sraman budžet, Vlada ukinula važne projekte"\nHaradinaj pozvao lidere parlamentarnih stranaka na sastanak o taksama\nTači: Potreban jedinstven stav između opozicije i vlasti\nHaradinaj predlaže konferenciju stranaka i zvaničnika EU i SAD o Kosovu, Hoti odbija


Region Autor:Beta08. maj. 202212:3410 komentara\nHrvatski član Predsedništva BiH i predsednik Demokratske fronte (DF) Željko Komšić potvrdio je da će se ponovo kandidovati za tu funkciju. "Hoću, biću kandidat, moram. Moram ići dalje, ne mogu stati. Šta bih uradio kada bih stao i rekao ne mogu dalje? Ili si gore ili dole u toj političkoj borbi. Moraš se boriti za ideju", kazao je on za Fejs televiziju (Face tv).\nKomšić: Niko u BiH ne želi da uvuče Srbiju u sukob\n„Ne znam šta Čović priča i sa kim misli razgovarati. (Hrvatski premijer Andrej) Plenković je pokušao da dovede šeficu Evropske komisije Ursulu fon der Lajen u Sarajevo i Mostar. Ona nije pristala na to, rekla je da u njenom kalendaru nema planova“, kazao je Komšić.\nOn je ocenio da se Zagreb „otvoreno meša u unutrašnje stvari Bosne i Hercegovine“.\nNaveo je da je BiH „ispunila svoje ciljeve“, pre svega, dobijanjem Akcionog plana za NATO (ANP).\n„Može (srpski član Predsednišva BiH Milorad) Dodik pričati šta hoće, to je (Program reformi) ANP“, istakao je Komšić.\nOn je takođe optužio bivšeg lidera SDP BiH Zlatka Lagumdžiju da je pre deset godina dao Draganu Čoviću „nejednaku vrednost glasa“, što HDZ BiH sada traži u reformi Izbornog zakona.\nLagumdžija: Komšić se sa Izetbegovićem uspešno „namiruje“\n„Ova šanerska populistička laž, u jednoj rečenici, sudarila se sama sa sobom, kao i sa elementarnom logikom. Da je istina da sam, kojim slučajem, pre deset godina bilo šta stvarno dao, onda svakom razumnom ostaje nejasno zašto bi to Čović danas ponovo tražio“, naveo je Lagumdžija.\nPrema njegovim rečima, Komšićeve tvrdnje su „odbrana njegovog (Komšićevog) decenijskog strateškog saveza sa Strankom demokratske akcije (SDA)“.\n„Valjda sam im ja trebao kao opravdanje za njihovu uspešnu saradnju, ne bi li javnost zaboravila da ‘u moje vreme’ Čović nije mogao raditi ono što danas sa njima radi“, napisao je bivši predsednik SDP BIH.\n„Tada je HDZ dobio sva hrvatska mesta u Vladi, a na novinarsko pitanje zašto je sve dao Čoviću sledio je antologijski odgovor – ‘neću da napravim grešku kao Lagumdžija 2010. godine, pa da insistiram na hrvatskim mestima’“, naveo je Lagumdžija.\nPrema njegovim rečima, tako već osam godina u Federaciji BiH postoji ista vlada, „u kojoj Čović ima sva hrvatska mesta, dok se Komšić sa Izetbegovićem uspešno ‘namiruje’, kroz ključna mesta u javnim preduzećima na ‘nehrvatskim mestima'“.\n„Svoje strateške promašaje sa predumišljajem treba prekriti tako da ga niko u predizborna vremena ne pita zašto je pre dve godine formirao i ostavio Vladu Federacije BiH, sa Fadilom Novalićem na čelu, netaknutu, a sastavio Savet ministara sa Dodikom, Čovićem i Izetbegovićem“, kazao je bivši lider SDP BiH.\nNa taj način, kako je ocenio, Komšić je omogućio Dodiku i Čoviću da „zemlju drže u stalnoj krizi, psihozi ratnih strahova i podela zemlje, kako bi ponovo dobro prošli na izborima, bez obzira što narod i državu guraju u egzodus i dalje propadanje“.\nGovoreći o razlozima zbog kojih je Komšić napustio SDP BIH, Lagumdžija je kazao da je to uradio „po dogovoru sa SDA, da bi ih spasio od ispadanja iz vlasti“.\n„Kako tada, tako i sada“, rekao je Lagumdžija.\nBakir IzetbegovićBiHentitetiKandidaturaPredsedništvo BiHSDAŽeljko KomšićZlatko Lagumdžija\npre 38 min 121\nPolicija u kući bivšeg potpredsednika hrvatske vlade po nalogu evropskog tužioca


Magenta Research Active Optical Low Smoke Zero Halogen (LSZH) kabel pruža jednostavno, ali moćno rješenje za proširivanje signala visoke razlučivosti na velike udaljenosti u aplikacijama u kojima emisija dima i otrovni isparenja predstavljaju rizik za ljudsku zdravlje u slučaju požara. Ovaj plug and play HDMI 2.0 kabel podržava do 4K60 4: 4: 4 bez kompresije ili latencije do 328 m (100 m) i bez potrebe za vanjskim napajanjem.\nDo 328 m\nNije potrebna nikakva vanjska snaga\nNema gubitka signala\nPodržani 4K2Kp60 do 480i\nDostupna opcija UL-Plenuma (CMP)\nDostupna je halogena nula halogena (LSZH)\nDostupna oklopljena jezgra s vodonepropusnim kapicama\nProširi brošuru (SAD)\nProširi brošuru (EU)\nMagenta HDMI 2.0 aktivni optički kabel s nula halogena (10 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (15 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (20 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (25 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (30 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (40 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (50 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (60 m); Jednostavno produženje 4K60 4: 4: 4\nMagenta HDMI 2.0 aktivni optički kabel s nula halogena (70 m); Jednostavno produženje 4K60 4: 4: 4


ADATA predstavlja XPG V3 DDR3 overklokersku memoriju\nADATA predstavlja XPG V3 DDR3 overklokersku memoriju – Personal magazin\nADATAR Technology, lider u proizvodnji visoko-performansnih DRAM modula i proizvoda od NAND Fleš memorija, je danas lansirao XPG V3 seriju overklokerske memorije, sa radnom frekvencijom od fenomenalnih 3100 megaherca. U…\nADATAR Technology, lider u proizvodnji visoko-performansnih DRAM modula i proizvoda od NAND Fleš memorija, je danas lansirao XPG V3 seriju overklokerske memorije, sa radnom frekvencijom od fenomenalnih 3100 megaherca. U pitanju je dvo-kanalna memorija dizajnirana da igračima i PC entuzijastima pruži ultimativne performanse sa IntelR CoreT procesorima četvrte i pete generacije i najnovijom Z97 platformom.\nTehnologija Termalne Provodljivosti za Odličnu Disipaciju Toplote\nSa radnom frekvencijom od čak 3100MHz i protokom podataka koji dostiže čak 24.8GB/s, XPG V3 serija još jednom pomera granice igračkog iskustva na novi nivo. XPG V3 podržava 1.3 verziju Ekstremnog Memorijskog Porfila (XMP) i koristi Tehnologiju Termalne Provodljivosti (TCT), pomoću koje se efikasno smanjuje temperatura sistema. Ona omogućava da svaki čip ima direktan kontakt sa hladnjakom, s čim se osigurava da IC i PCB rade u okruženju sa jednakim temperaturama radi postizanja najbolje stabilnosti, čak i u radu na punoj brzini.\nBez Padova Sistema i sa Sjajnom Stabilnošću\nZahvaljujući odvojivim rebrima hladnjaka koji se izdižu iznad 8-slojnih PCB-eva sa dve unce bakra, XPG V3 serija pruža superiorna performanse hlađenja i stabilan prenos podataka. Dve unce bakra može izuzetno smanjiti električni otpor i takođe smanjuje potrošnju a tim se unapređuje efikasnost. Takođe pomaže i u unapređenju integriteta prenosnog signala, smanjenjem ElektroMagnetne Interferencije (EMI), što overklokerima omogućava da ostvare izuzetne rezultate uz sjajnu stabilnost.\nLepa i Dugovečna – Iznutra i Spolja\nOdvojiva rebra hladnjaka pričvršćena šrafovima mogu biti zamenjena, što XPG V3 seriju čini dugotrajnijom. Pored toga, dodatni par rebara hladnjaka koji je uključen pakovanju omogućava korisnicima da promene rashladna rebra i kreiraju najbolje konfiguracije! Za sigurnost i odličan rad, svi XPG igrački moduli su usklađeni sa RoHS direktivom i dolaze sa doživotnom garancijom.\nADATA predstavlja XPG V3 DDR3 overklokersku memoriju was last modified: July 24th, 2014 by Redakcija